title: Shohimardon

text: Shohimardon on kuulunut Uzbekistanille vuodesta 1930 lähtien.


title: Shohimardon

text: Shohimardon tunnetaan paikkana, jossa Ali ibn Abi Talib, profeetta Muhammadin vävy ja serkku kertoman mukaan vieraili. Ali ibn Abi Talib oli neljäs kalifi. Yksi hänen seitsemästä haudastaan sijaitsee mahdollisesti Shohimardonin alueella. 1920-luvulla Shohimardonin keskustassa oli Ali ibn Abi Talibin moskeija ja mausoleumi. Neuvostokaudella nämä kuitenkin tuhottiin. Uzbekistanin itsenäistyttyä uudelleen vuonna 1993, rakennettiin mausoleumi uudelleen samaan paikkaan. Rakennuksen ulkokuori on samanmuotoinen, kuin 1920-luvun mausoleuminkin.


title: Shohimardon

text: Aikoinaan Shohimardon on tunnettu myös nimellä "Khamza-Abad" runoilija Khamza Khahimzade Niyazin kunniaksi. Maaliskuussa 1929 hänet tapettiin 40 vuoden iässä Shohimardonissa. 1960-luvulla Khamza Khahimzade Niyazin kunniaksi rakennettiin museo ja mausoleumi. Vuonna 1989 tuli kuluneeksi 100 vuotta Khamza Khahimzade Niyazin syntymästä ja sen kunniaksi rakennettiin uusi museo.


title: Shohimardon

text: Seitsemän kilometriä kaakkoon Shohimardonista, 1 724 metrin korkeudella merenpinnasta sijaitsee Kurban-Kul-järvi (myös Kullikubon). Se syntyi vuonna 1766 suuren maanjäristysten sarjan seurauksena. Pituutta järvellä on 170 metriä, leveyttä 60 metriä ja syvyyttä 5–10 metriä.


title: Stange

text: Stange on kunta Hedmarkin läänissä Norjassa. Stangen kunta perustettiin 1. tammikuuta 1838. Romedalin kunta yhdistettiin Stangeen 1. tammikuuta 1964. Tammikuussa 2013 tehdyn väestönlaskennan mukaan Stangen kunnassa oli 19 407 asukasta.


title: Jordan Letškov

text: Jordan Letškov Jankov (, s. 9. heinäkuuta 1967 Straldža, Bulgaria) on bulgarialainen entinen jalkapalloilija. Pelaajauransa jälkeen hän on muun muassa toiminut Slivenin pormestarina vuosina 2003–2011.


title: Jordan Letškov

text: Letškovia pidetään yhtenä Bulgarian kaikkien aikojen parhaista pelaajista. Hän oli yksi Bulgarian "kultaisen sukupolven" tähdistä. Letškov pelasi joko keskikentällä hyökkäävässä roolissa tai hyökkääjänä. Hänet tunnettiin myös kaljusta hiustyylistään.


title: Jordan Letškov

text: Letškov edusti seuratasolla vuosina 1985–2002 kotimaassaan Sliveniä ja TsSKA Sofiaa sekä Saksassa HSV:tä, Ranskassa Marseillea ja Turkissa Beşiktaşia. Bulgarian maajoukkueessa hän pelasi vuosina 1989–1998 45 ottelua ja teki niissä 5 maalia. Letškov edusti Bulgariaa 1994 MM-kilpailuissa ja 1996 EM-kilpailuissa. Hän oli yksi avainpelaajista Bulgarian sijoittuessa neljänneksi 1994 MM-kilpailuissa.


title: Jordan Letškov

text: Letškov muistetaan erityisesti 1994 MM-kilpailujen puolivälieräottelusta hallitsevaa maailmanmestaria Saksaa vastaan. Hän teki ottelun voittomaalin komealla hyppypuskulla Bulgarian voittaessa 2–1.


title: Al-Ghašiya

text: Al-Ghašiya (, ) on Koraanin 88. suura. Se sisältää 26 jaetta. Suura käsittelee Jannahia ja Helvettiä, ja Allahin ihmeellisiä tekoja.


title: Al-Fajr

text: Al-Fajr (, ) on Koraanin 89. suura. Se sisältää 30 jaetta.


title: Air Liquide

text: L'Air Liquide S.A. tai Air Liquide on ranskalainen yritys, joka tuottaa teollisuuskaasuja ja palveluita monille teollisuudenaloille, kuten terveydenhuoltoon, kemianteollisuuteen ja elektroniikkavalmistajille. Vuonna 1902 perustettu yritys on maailman johtavia alallaan ja sillä on toimintaa yli 70 valtiossa. Sen päämaja sijaitsee Pariisissa.


title: Air Liquide

text: Air Liquidella on merkittävää toimintaa Ranskan lisäksi Japanissa, Houstonissa ja Newarkissa. Yrityksen tutkimus- ja kehitystyö keskittyy kaasujen kuten vetykaasun valmistukseen. Air Liquidella on Suomessa merkittävät tuotantolaitokset Harjavallassa ja Kokkolassa.


title: Sursk

text: Sursk () on pieni, noin seitsemäntuhannen asukkaan kaupunki Penzan alueella Venäjällä. Kaupunki sijaitsee Sura-joen varrella, 92 kilometriä oblastin pääkaupungista Penzasta itään.


title: Sursk

text: Nykyisen kaupungin edeltäjä oli Nikolski Hutorin kylä (), joka perustettiin vuonna 1849. Paikalla oli jo tätä aiemmin sijainnut "Nikolskoje" -niminen pikkukylä.


title: Al-Balad

text: Al-Balad (, ) on Koraanin 90. suura. Se sisältää 20 jaetta.


title: Jukka Veltheim

text: Jukka Veltheim (s. 18. kesäkuuta 1984 Lahti) on entinen suomalainen jalkapalloilija. Hän oli pelipaikaltaan puolustava keskikenttäpelaaja.


title: Jukka Veltheim

text: Veltheim on lahtelaisen Kuusysin kasvatti ja saavutti seurassa A-nuorten Suomen-mestaruuden vuonna 2003.


title: Jukka Veltheim

text: Vuoden 2008 alussa Veltheim pelasi viisi kuukautta malediivilaisessa New Radiant Sports Clubissa, josta hän palasi Kakkosen City Starsiin alkukesällä. Heinäkuussa Veltheim nousi City Starsin yhteistyöseuran FC Lahden liigajoukkueen kokoonpanoon. Hän debytoi Veikkausliigassa ottelussa KooTeePeetä vastaan 28. heinäkuuta, ja ensimmäisen liigamaalinsa hän teki 11. elokuuta Lahden lyödessä Kuopion Palloseuran numeroin 8–1. Elokuun lopulla Veltheim solmi Lahden kanssa loppukauden 2008 ja kauden 2009 kattaneen sopimuksen, jossa oli myös optio kaudesta 2010. Hän pelasi kauden 2008 aikana 12 liigaottelussa ja saavutti Lahden kanssa SM-pronssia.


title: Jukka Veltheim

text: Veltheimin toinen ja viimeinen kausi Veikkausliigassa Lahdessa oli loukkaantumisten rikkoma, ja hän pelasi vain kahdessa liigaottelussa. Syksyllä 2008 hän kärsi alavatsavaivoista. Vaivojen syyksi paljastui lantion rasitusmurtuma, minkä vuoksi Veltheim joutui olemaan vuoden 2009 alussa kuukausia toipilaana. 14. toukokuuta 2009 Myllykosken Palloa vastaan pelatussa ottelussa Veltheimin jalasta murtui sekä sääri- että pohjeluu yhteentörmäyksessä vastustajan pelaajan kanssa, mikä päätti hänen kautensa.


title: Jukka Veltheim

text: Kaudeksi 2010 Veltheim siirtyi Ykkösen KooTeePeehen ja kaudeksi 2011 takaisin FC Lahteen Ykkösessä.


title: Al-Šams

text: Al-Šams (, ) on Koraanin 91. suura. Se sisältää 15 jaetta. Al-Šams kuuluu Mekassa ilmoitettujen suurojen kaikkein varhaisimpaan ryhmään.


title: Al-Lail

text: Al-Lail (, ) on Koraanin 92. suura. Se sisältää 21 jaetta.


title: Hyleas Fountain

text: Hyleas Fountain (s. 14. tammikuuta 1981 Columbus, Georgia) on yhdysvaltalainen seitsenottelija. Hänen paras saavutuksensa on olympiahopea seitsenottelusta 2008.


title: Hyleas Fountain

text: Helsingin MM-kisoissa 2005 Fountain oli 12:s pistemäärällä 6055 ja kaksi vuotta myöhemmin Osakan MM-kisoissa hän joutui keskeyttämään. Hänen uransa toistaiseksi suurin kohokohta tapahtui Pekingin olympialaisissa 2008 kun hän voitti olympiahopeaa 6619 pisteellä. Hän sijoittui kisassa kolmanneksi, mutta nousi toiseksi Ukrainan Ljudmyla Blonskan jäätyä kiinni dopingista. Daegun MM-kisoissa 2011 Fountain oli 25:s.


title: Hyleas Fountain

text: Sisäratojen MM-kisoissa hän oli kahdeksas Moskovassa 2006 ja neljäs Dohassa 2010.


title: Jalkapallo kesäolympialaisissa 2008 – miesten kokoonpanot

text: Tässä artikkelissa on joukkueiden kokoonpanot kesäolympialaisten 2008 miesten jalkapalloturnauksessa. Kaikissa joukkueissa oli 18 pelaajaa, joista kolme sai olla ennen 1. tammikuuta 1985 syntyneitä.


text: ¹ Navarro tuli kesken turnauksen loukkaantuneen Ustarin tilalle.


title: Linda Wagenmakers

text: Linda Wagenmakers (s. 30. marraskuuta 1975 Arnhem) on alankomaalainen laulaja. Hän edusti Alankomaita Eurovision laulukilpailussa 2000 laululla "No Goodbyes" ja sijoittui 13. sijalle.


title: Anatoli Nogovitsyn

text: Anatoli Aleksejevitš Nogovitsyn, venäjäksi Анатолий Алексеевич Ноговицын, (29. huhtikuuta 1952 Borodupih Semipalatinskin alue) on Venäjän federaation asevoimien yleisesikunnan apulaispäällikkö ja Etelä-Ossetian sodasta 2008 vastaava Venäjän federaation asevoimien tiedottaja. Sotilasarvoltaan hän on kenraalieversti.


title: Anatoli Nogovitsyn

text: Luottamustehtäviä Nogovitsynillä on mm. puolustusvälineteollisuusyritysten hallituksissa.


title: Madha

text: Madha (myös "Wadi Madha" tai "Wadi-e-Madhah") () on Omanin eksklaavi Yhdistyneiden arabiemiirikuntien sisällä. Madha kuuluu Musandamin alueeseen ja sijaitsee Musandamin niemimaan ja varsinaisen Omanin puolivälissä. Pinta-alaa eksklaavilla on 75 neliökilometriä ja asukkaita siellä on 2 260 (2003). Eksklaavin rajat sovittiin vuonna 1969.


title: Madha

text: Madha rajautuu pohjoisessa Fujairaan, idässä Sharjahiin, kaakossa ja etelässä Fujairaan ja lännessä Ra’s al-Khaimaan.


title: Madha

text: Madha sijaitsee Fujairah–Khorfakkan -tien varrella ja eksklaaviin johtaa kaksi tietä, molemmat Fujairan emiraatista. Toinen teistä johtaa New Madhan asutuskeskukseen. New Madhan lisäksi Madhassa on joitain kyliä.


title: Madha

text: Toisin kuin Musandamiin mentäessä, Madhan rajoilla ei ole rajatarkastuksia.


title: Madha

text: Madhan sisällä sijaitsee Yhdistyneiden arabiemiirikuntien eksklaavi Nahwa. Nahwa on osa Sharjahin emiraattia.


title: Mary Ward

text: Mary Ward (27. huhtikuuta 1827 Ballylin, Offalyn kreivikunta, Irlanti – 31. elokuuta 1869 Birr, Irlanti) oli irlantilainen tutkija, joka kuoli pudottuaan serkkujensa rakentaman kokeellisen höyryauton pyörien alle. Häntä pidetään usein maailman ensimmäisenä auto-onnettomuuden kuolonuhrina.


title: Mary Ward

text: Mary Ward syntyi tunnettuun tiedemiessukuun. Hän sai kotikasvatuksen, kuten muutkin aikakautensa tytöt. Mary kiinnostui luonnontieteistä jo varhain. Kolmivuotiaasta lähtien hän keräsi hyönteisiä.


title: Mary Ward

text: Hänen serkkunsa William Parsons, Rossen kolmas kreivi, rakensi vuonna 1845 maailman suurimman tähtikaukoputken (halkaisijaltaan 1,8 m "Leviathan of Parsonstown", suurin tähtikaukoputki vuoteen 1917 ennen Hooker-teleskooppia). Ward vieraili usein hänen luonaan ja erinomaisena piirtäjänä ikuisti tähtikaukoputken rakennusvaiheet. Wardin piirroksia ja Parsonsin vaimon ottamia valokuvia käytettiin tähtikaukoputken entisöinnissä.


title: Mary Ward

text: Tähtitieteilijä James South näki Wardin piirtävän hyönteisiä suurennuslasia apunaan käyttäen. South vaikuttui Wardin piirroksista, ja taivutteli tämän isän ostamaan hänelle mikroskoopin. Wardille tästä tuli elinikäinen intohimo. Hän perehtyi mikroskopiaa käsitteleviin kirjoituksiin ja valmisti omat näytteensä. Fyysikko David Brewster pyysi Wardia valmistamaan käyttämänsä mikroskooppiset näytteet ja käytti Wardin piirustuksia useissa omissa teoksissaan ja artikkeleissaan.


title: Mary Ward

text: Yliopistot ja yhteiskunta eivät hyväksyneet tuohon aikaan naisia, mutta Ward sai tietoja tuntemiltaan tiedemiehiltä. Kuninkaallisen tähtitieteellisen seuran postituslistalla oli Wardin lisäksi vain kaksi muuta naista: Kuningatar Viktoria ja yleisnero Mary Somerville.


title: Mary Ward

text: Vuonna 1854 Mary Ward avioitui Henry William Crosbie Wardin kanssa. Seuraavan 13 vuoden aikana hän synnytti kahdeksan lasta, joista kaksi kuoli nuorina.


title: Mary Ward

text: Kun Ward kirjoitti ensimmäisen kirjansa "Sketches with the microscope", hän uskoi, ettei kukaan julkaisisi sitä hänen sukupuolensa takia. Hän painatti 250 kappaletta teosta yksityisesti ja useita satoja mainoslehtisiä. Painos myytiin loppuun muutamassa viikossa, mikä sai lontoolaisen kustantajan ottamaan riskin ja tarjoamaan hänelle kustannussopimusta. Kirjasta otettiin kahdeksan uusintapainosta vuosina 1858–1880 ja siitä tuli bestseller. Ward kirjoitti kaksi muuta kirjaa, joista toinen oli aloittelijan kirja tähtitieteteeseen, ja useita artikkeleita. Hän kuvitti kaikki omat julkaisunsa ja lisäksi hän kuvitti useiden muiden tiedemiesten kirjoja ja julkaisuja.


title: Mary Ward

text: Julkaisuja


title: Mary Ward

text: Ward tuli yhtä tunnettuksi kuolemastaan kuin elämästään. Hänen kuolemaansa pidetään maailman ensimmäisenä auto-onnettomuuden aiheuttamana. William Parsonsin pojat Richard ja Charles olivat yhtä innokkaina mekaanikkoina kuin isänsäkin. Vanhempi pojista, Richard, oli rakentanut höyryauton. 1800-luvun puolivälissä höyryvoiman kuviteltiin yleistyvän myös kuljetuksissa. Vaikka höyryveturit saavuttivat suosiota, niin höyryautot eivät menestyneet yhtä hyvin. Ne olivat epäluotettavia ja niiden katsottiin aiheuttavan liikaa vahinkoja jo ennestään huonokuntoisille teille. Brittiparlamentin vuonna 1865 hyväksymä "Locomotive Act" eli "Red Flag Act" edellytti, että jokaisen moottorikäyttöisen ajoneuvon edellä kulki punaista lippua tai lyhtyä kantava mies ja määräsi enimmäisnopeudeksi 6 km/h maaseudulla ja 3 km/h kaupungeissa. Määräys lopetti käytännössä höyryauton käytön, mutta joillakin asianharrastajilla oli sellainen yhä, usein kotitekoinen, kuten Parsonsien kulkuneuvo.


title: Mary Ward

text: Mary Ward ja hänen aviopuolisonsa sekä Parsonsin pojat ja heidän opettajansa olivat Parsonsin auton kyydissä, kun Ward paiskautui autosta tien kaarteessa. Hän putosi auton teräspyörän alle ja kuoli lähes välittömästi. Onnettomuuspaikkaa vastapäätä asuvan lääkäri havaitsi paikalle saavuttuaan, että Wardilla oli haavoja ja mustelmia sekä verenvuotoa korvista. Kuoleman oli aiheuttanut murtunut niska.


title: Mary Ward

text: Wardin mikroskooppi, apuvälineet, mikroskooppinäytteet ja kirjat ovat esillä hänen aviomiehensä kodissa Castle Wardissa, County Downissa.


title: Arthur Godfrey

text: Arthur Godfrey (31. elokuuta 1903 New York, New York – 16. maaliskuuta 1983 New York, New York) radio- ja televisio-ohjelmien isäntä ja viihdyttäjä. Hänen isännöimiään ohjelmia olivat muun muassa kykyjenetsintäohjelma "Arthur Godfrey's Talent Scouts", jota esitettiin radiossa 1945 – 1948 ja televisiossa 1948 – 1958 ja "Arthur Godfrey and His Friends", jota esitettiin televisiossa 1949 – 1959.


title: Arthur Godfrey

text: Arthur Godfreylla on tähti Hollywood Walk of Famella ja lisäksi hän on päässyt Radio Hall of Fameen.


title: Georgian Times

text: The Georgian Times on ensimmäinen georgialainen englanninkielinen sanomalehti, joka perustettiin 1993. Sillä on monipuolinen englanninkielinen verkkopalvelu.


title: Potin laivastoasema

text: Potin laivastoasema perustettiin heinäkuussa 1941 Neuvostoliiton hallituksen päätöksellä kuukausi sen jälkeen, kun Saksa oli hyökännyt maahan toisessa maailmansodassa.


title: Potin laivastoasema

text: Mihail Kumaninin komentama tukikohta toimi osana Neuvostoliiton Mustanmeren laivastoa, ja siellä oli kaksi sukellusvenedivisioonaa, torpedovenedivisioona, rannikkovartioston divisioona, kaksi miinanraivaajaa, neljä rannikko- ja kuusi ohjuspatteristoa ja niin edelleen. Kun Saksa oli valloittanut Sevastopolin ja Novorossijskin vuonna 1942, useita hävittäjiä siirrettiin Potin tukikohtaan, joka toimi toissijaisena satamana yhdessä toisen georgialaisen satamakaupungin Batumin kanssa Mustanmeren kampanjoiden aikana. 1990-luvun alkuun mennessä Potin tukikohtaan oli siirretty useita pieniä Mustanmeren laivaston yksikköjä, mutta Neuvostoliiton romahduksen jälkeen se jäi lähes pois käytöstä. Joulukuussa 1992 Venäjä veti pois kaikki aluksensa ja ampumatarvikkeensa tukikohdasta, mutta yhden maihinnousualuksen georgialainen komentaja kieltäytyi lähtemästä ja veti mastoon Georgian lipun. Lähes samaan aikaan Georgian hallitus loi laivastoprikaatin, joka koostuu useista aluksista, merijalkaväen pataljoonasta, tykistödivisioonasta ja kommunikaatioyksiköstä. Siitä lähtien prikaatia on suurennettu ja varusteltu Nato-jäsenmaiden avustuksella.


title: Potin laivastoasema

text: 9. lokakuuta 1993 sodan repimän Georgian täytyi laillistaa Venäjän armeijan läsnäolo maassa ja vuokrata muiden sotilastukikohtien ohessa Potin tukikohta Venäjän laivastolle. Georgia jatkoi kuitenkin Potissa aiemmin pidettyjen alusten vaatimista itselleen osana Venäjän, Ukrainan ja Georgian välistä kiistaa Mustanmeren laivaston jakamisesta, mutta tuloksetta. Syyskuuhun 1998 mennessä Venäläiset sotilaat olivat lähteneet Potista Batumin tukikohtaan, aiemmin samana vuonna solmitun Venäjän ja Georgian välisen sopimuksen mukaisesti.


title: Potin laivastoasema

text: Nykyisin Potissa on useita Georgian sotilaallisia laitoksia. Niihin kuuluvat Georgian merivoimien päämaja ja päätukikohta, logistiikkakeskus ja laivue sekä maavoimien jalkaväkipataljoona.


title: Potin laivastoasema

text: Venäjän federaation asevoimat tuhosi Potin laivastoasemalla Georgian merivoimien ja rannikkovartioston aluksia.


title: Georgian merivoimat

text: Georgian merivoimat on perustettu 7. heinäkuuta 1993, jonka vuoksi sitä pidetään maan merivoimien vuosipäivänä. Merivoimiin kuuluu myös tukevia maavoimien yksiköitä laivaston lisäksi.


title: Georgian merivoimat

text: Ennen elokuussa 2008 alkaneita Georgian ja Venäjän välisiä taisteluita Etelä-Ossetiasta Georgian merivoimilla oli 19 alusta, 531 henkilöä, joista 181 oli upseereita, 200 toimiupseereita, 114 asevelvollista ja 36 puolustuslaitoksen siviiliviranhaltijaa.


title: Georgian merivoimat

text: Elokuussa 2008 Potin laivastoasema joutui Venäjän federaation asevoimien haltuun, minkä jälkeen upotettiin tai poltettiin joitain Georgian merivoimien aluksia, muun muassa ilmeisesti ohjusveneet.Georgiassa rannikkovartiosto ei kuulu rajavartiostolle ja/tai sisäasiainministeriölle, vaan merivoimille.


title: Yleisurheilu kesäolympialaisissa 2008 – miesten 100 m

text: Miesten 100 metrin juoksukilpailu kesäolympialaisissa 2008 käytiin 15. – 16. elokuuta välisenä aikana, Pekingin kansallisella stadionilla. Finaalin voitti jamaikalainen Usain Bolt maailmanennätysajalla 9,69 sekuntia.


text: Ennätykset ennen kilpailua olivat seuraavat:


text:
Ensimmäinen kierros juostiin 15. elokuuta. Jokaisen ryhmän kolme nopeinta juoksijaa ja niiden lisäksi 10 parasta aikaa juossutta pääsi toiselle kierrokselle.
Toinen kierros juostiin 15. elokuuta. Jokaisen ryhmän kolme nopeinta juoksijaa ja niiden lisäksi nopeimman ajan juossut pääsi välieriin.
Välierät juostiin 16. elokuuta. Kummankin ryhmän neljä nopeinta juoksijaa pääsi finaaliin.
Finaali juostiin 16. elokuuta.


title: Mia Lerssi

text: Mia Lerssi (s. 1972 Kööpenhamina, Tanska) on tanskalainen lasitaiteilija. Lerssi on pitänyt useita kansainvälisiä näyttelyitä muun muassa Pariisissa, Lontoossa ja Amsterdamissa.


title: Muduapa

text: Muduapa (myös witu tai vitu) on austronesialainen kieli, jota puhuu noin 8 800 Papua-Uuden-Guinean saarten asukasta. Muduapa on läheistä sukua balin kielelle, ja nämä kaksi usein sekoitetaan toisiinsa.


title: Projekti 206-M -luokan alukset

text: Projekti 206-M -luokan alukset (NATO: Turya-luokka) olivat neuvostoliittolaisia torpedoveneitä, joita rakennettiin 1972–1976 kaikkiaan 48 kappaletta, joista 29 Neuvostoliiton laivastolle ja 19 vientiä varten. Alusten uppouma oli 190 tonnia / 260 tonnia, pituus 38,6 metriä, leveys 7,6 m / 9,6 m sekä korkeus 1,8 m / 3,3 metriä. Jälkimmäiset luvut pätevät kantosiivillä olevana.


title: Projekti 206-M -luokan alukset

text: Aluksessa on kolme diesel-moottoria, joiden kunkin teho on 4 000 hevosvoimaa – 5 000 hevosvoimaa (n. 2 941–3 676 kW), ja joiden avulla alus saavuttaa 48 solmun nopeuden. Alus kykenee 1 450 meripeninkulman matkaan 14 solmun nopeudella tavanomaisesti uiden tai 600 meripeninkulman matkaan 37 solmun nopeudella kantosiivillä.


title: Projekti 206-M -luokan alukset

text: Aseistuksen aluksessa on neljä 533 millimetrin torpedoa, kaksi 57 mm konetykkiä tornissa ja kaksi 25 mm konetykkiä keulassa. Miehistöön kuuluu 21 jäsentä.


title: Okilani Tinilau

text: Okilani Tinilau (s. 2. tammikuuta 1989) on tuvalulainen pikajuoksija.


title: Okilani Tinilau

text: Tinilau edusti ensimmäistä kertaa olympialaisiin osallistunutta kotimaataan vuonna 2008 Pekingissä 100 metrin juoksussa. Hän jäi omassa alkuerässään viimeiseksi maansa ennätysajalla 11,48. Hän karsiutui 100 metrin alkuerissä myös Berliinin MM-kilpailuissa 2009. Daegun MM-kilpailuissa 2011 hän ei päässyt jatkoon 100 metrin karsintakierrokselta.


title: Vincent Hancock

text: Vincent Hancock (s. 19. maaliskuuta 1989 Port Charlotte, Florida) on yhdysvaltalainen skeet-ampuja ja kaksinkertainen olympiavoittaja.


title: Vincent Hancock

text: Hanckock voitti skeetin olympiakultaa 2008 Pekingin olympialaisissa loppukilpailussa norjalaista Tore Brovoldia vastaan käydyn uusinnan jälkeen. Lontoon olympialaisissa 2012 Hancock voitti olympiakultaa kahden pisteen erolla tanskalaiseen Anders Goldingiin. Hancockista tuli näin ensimmäinen skeetampuja, joka on pystynyt voittamaan olympiakultaa perättäisissä kisoissa. Maailmanmestaruuden Hancock voitti 2005 Lonaton MM-kisoissa. 2007 Kyproksen MM-kisoissa hän saavutti pronssia. 2005 hän voitti myös Amerikan mestaruuden. Maailmancupissa Hancock on urallaan saavuttanut neljä voittoa.


title: Vincent Hancock

text: Hancock pitää hallussaan niin peruskilpailun (125) kuin loppukilpailunkin (150) maailmanennätystä yhdessä Brovoldin kanssa.


title: Torgeir Brandtzæg

text: Torgeir Brandtzæg (s. 26. lokakuuta 1941) on norjalainen entinen mäkihyppääjä.


title: Torgeir Brandtzæg

text: Brandtzæg voitti Keski-Euroopan mäkiviikon kokonaiskilpailun vuosien 1964 ja 1965 vaihteessa. 1964 Innsbruckin olympialaisissa hän saavutti pronssia niin normaalimäen kuin suurmäenkin henkilökohtaisista kilpailuista.


title: Jämsän rautatieasema

text: Jämsän rautatieasema () on rautatieasema Jämsän kaupungissa rataosalla Orivesi-Jyväskylä, 56 kilometrin päässä Orivedeltä. Rakennukset rakennettiin arkkitehti Jarl Ungernin tyyppipiirustuksien mukaan.


title: Jämsän rautatieasema

text: 1930-luvulla Jämsään suunniteltiin rautatieyhteyttä Mäntästä sekä myöhemmin myös Riihimäen ja Hämeenlinnan suunnasta, mutta nämä jäivät toteutumatta. Asema avattiin lopulta vuonna 1950 Orivedeltä rakennetun radan valmistuessa. Seuraavana vuonna rataa jatkettiin Jämsänkoskelle, josta tuli radan pääteasema 1970-luvun lopulle saakka. Radalla oli harvakseltaan lättähattuliikennettä ja alkuvuosina myös makuuvaunuyhteys, mutta henkilöliikenne lopetettiin kokonaan vuonna 1969. Liikenne tosin aloitettiin uudelleen toukokuussa 1978, kun henkilöjunat alkoivat kulkea uutta Jämsänkoski–Jyväskylä-rataa. Jämsästä tuli nyt matkustajajunien ainoa pysähdyspaikka Oriveden ja Jyväskylän välillä.


title: Jämsän rautatieasema

text: Jämsän alkuperäistä ratapihaa pidennettiin 1970-luvulla Orivesi–Jämsä-rataosan perusparannuksen yhteydessä. Ratapihalle valmistui lokakuussa 2009 lisäraide ja korkea henkilöliikenteen laituri. Aseman lipunmyynti lakkautettiin vuoden 2008 lopussa. Kaikki matkustajajunat käyttävät tällä hetkellä raidetta 2. Asemarakennus ja joukko alueen muita rakennuksia siirtyivät Senaatti-kiinteistöille vuonna 2007.


title: Bali (täsmennyssivu)

text: Bali tarkoittaa seuraavia asioita:


title: Jeff Scott Soto

text: Jeff Scott Soto (s. 4. marraskuuta 1965 Brooklyn, New York) on yhdysvaltalainen laulaja. Ehkä parhaiten hänet tunnetaan laulajana Yngwie Malmsteenin kahdella ensimmäisellä albumilla.


title: Jeff Scott Soto

text: Uransa aikana Soto on Malmsteenin ja omien sooloprojektiensa lisäksi laulanut muun muassa Talisman- ja Takara-yhtyeissä sekä toiminut kitaristi Axel Rudi Pellin laulajana. Vuosina 2006–2007 hän lauloi Journey-yhtyeen kiertueilla edellisen laulajan Steve Augerin sairastuttua. Hän on myös tehnyt "Prätkähiiret"-piirretyn intron ja laulanut "Biker Mice from Mars" albumilla. Vuodesta 2017 Soto on laulanut ”superyhtye” Sons Of Apollo:ssa.


title: Jeff Scott Soto

text: Lisäksi Soto soittaa seuraavia instrumentteja: kitara, bassokitara, kosketinsoittimet, lyömäsoittimet, rummut ja trumpetti.


title: Henry Murray

text: Henry Alexander Murray (13. toukokuuta 1893 – 23. kesäkuuta 1988) oli yhdysvaltalainen psykologi, joka kehitti laajalti psykologien käyttämän TAT-testin (Thematic Apperception Test). Hän opetti yli 30 vuotta Harvardin yliopistolla, oli perustamassa Bostonin psykoanalyyttistä yhdistystä ja kehitti persoonallisuusteorian, joka perustui tarpeisiin.


title: Murray (joki)

text: Murray on joki Australian kaakkoisosassa. Sen pituus on 2 375 kilometriä, suurimman sivujoen Darlingin alkulähteeltä mitattuna 3 672 kilometriä, mikä tekee siitä Australian pisimmän joen. Murrayn alkulähde on The Pilot -nimisellä vuorella lähellä Mount Kosciuszkoa Uudessa Etelä-Walesissa, mistä se virtaa länteen Uuden Etelä-Walesin ja Victorian rajajokena laskien Lake Alexandrinan laguuniin Intian valtameressä. Suuresta valuma-alueesta huolimatta Murrayn virtaama on erittäin pieni, ja se on toisinaan kuivunut kokonaan tietyistä kohdista. Darlingin ohella merkittävimpiä sivujokia ovat Murrumbidgee ja Lachlan.


title: Yrjö Somersalmi

text: Yrjö Johannes Somersalmi (ent. Sundell, 19. heinäkuuta 1885 Helsinki – 19. huhtikuuta 1929 Helsinki) oli suomalainen oopperalaulaja ja näyttelijä. Hän työskenteli Suomalaisessa Oopperassa vuodesta 1913 kuolemaansa asti. Äänialaltaan hän oli bassobaritoni.


title: Yrjö Somersalmi

text: Yrjö Somersalmen vanhemmat olivat puuseppä Johan Adolf Somersalmi ja Amanda Fransiska Kourlaa. Perheeseen kuului myös Yrjöä kolme vuotta nuorempi veli, Urho Somersalmi. Vuonna 1902 perheeseen syntyi iltatähti, Aune Somersalmi. Kaikki kolme lasta tekivät uran esiintyvinä taiteilijoina.


title: Yrjö Somersalmi

text: Ennen näyttelijän uraansa Yrjö Somersalmi toimi maanmittausoppilaana ja harjoittelijana rautatiellä. Hän suoritti Suomen Kansallisteatterin oppilaskoulun ja opiskeli laulua Abraham Ojanperän, Alexandra Ahngerin ja Hermann Guran opastuksella. Somersalmi oli näyttelijänä Kansallisteatterissa 1906–1913. Hän sai esitettäväkseen vain pieniä rooleja ja oli muutoinkin tyytymätön teatteriin. Niinpä hän irtisanoi välikirjansa ja siirtyi laulajaksi Suomalaiseen Oopperaan. Siellä hän työskenteli varhaiseen kuolemaansa asti.


title: Yrjö Somersalmi

text: Somersalmi levytti kaikkiaan 24 musiikkikappaletta vuosina 1909–1911. Niitä olivat muun muassa Oskar Merikannon "Ilta tuntereilla", "Itkevä huilu" ja "Merellä". Hän levytti myös useita kansanlauluja, kuten "Pilvet on taivahalla", "Poijat ne kulkoo" ja "Tukkilaisten laulu Kemijärveltä". Vuonna 1910 Somersalmi levytti yhdessä tulevan kälynsä Aili Rosvallin kanssa laulun "Pilven veikko".


title: Yrjö Somersalmi

text: Yrjö Somersalmen oopperatehtäviä olivat muun muassa "Kullervon" nimiosa, Köysti ("Pohjalaisia"), Basilio ("Sevillan parturi"), Mefisto ("Faust") ja Scarpia ("Tosca"). Kansallisteatterissa hän näytteli sivuosia muun muassa kappaleissa "Hevospaimen" ja "Eerik XIV".


title: Yrjö Somersalmi

text: Somersalmi oli yksi mykkäkauden tunnetuimmista suomalaisista näyttelijöistä. Hänen ensimmäinen elokuvaroolinsa oli "Myrskyluodon kalastajan" (1924) Toivo Ström. Hänet nähtiin kaikkiaan viidessä elokuvassa, kuten "Pohjalaisissa" (1925), jossa hänen roolinaan oli Karjanmaan Köysti. Somersalmen viimeiseksi rooliksi jäi santarmipäällikkö elokuvassa "Muurmanin pakolaiset" (1927).


title: Virelai

text: Virelai oli keskiajan ranskalaisen runouden ja laulun muoto. Tunnettuja säveltäjiä olivat muiden muassa Guillaume de Machaut, Jehan de Lescurel ja Guillaume Dufay.


title: Virelai

text: Virelai kuului keskiajan Ranskassa yleisimpiin runous- ja laulutyyleihin yhdessä balladin ja rondeaun kanssa. Nykyäänkin tunnettu esimerkki lajista on Machaut'n "Douce Dame Jolie".


title: Rondeau

text: Rondeau oli keskiajan Ranskassa yleistynyt runotyyli ja siihen sovitettu laulutyyli. Se oli yleisimpiä lajeja balladin ja virelain ohella. Englanninkielisen version, "roundelin", teki tunnetuksi runoilija Algernon Charles Swinburne romantiikan aikakaudella.


title: Vladimir Alatortsev

text: Vladimir Aleksejevitš Alatortsev (14. toukokuuta 1909 – 13. tammikuuta 1987) oli venäläinen shakinpelaaja ja suurmestari. Alatortsev sijoittui toiseksi Mihail Botvinnikin jälkeen shakin neuvostoliitonmestaruuskilpailuissa vuonna 1933 sekä jakoi kolmesti kaupungin mestaruuskilpailun voiton: Pietarissa 1933–1934, Moskovassa 1936 ja Moskovassa 1937. Hän myös voitti ammattiliittojen shakkimestaruuden vuonna 1938. Shakkimenestyksestään huolimatta Alatortsev tunnetaan paremmin kirjailijana ja turnausjärjestelijänä.


title: Vladimir Alatortsev

text: Alatortsev julkaisi kirjan "Problemy sovremennoi teorii šahmat", joka käsitteli shakin kehitystä Philidorin ajoista moderniin shakkiin.


title: Shakin SM-liiga

text: Shakin SM-liiga on suomalainen shakin pääsarja. Ensimmäisen kerran SM-liiga järjestettiin kaudella 1974–1975, jolloin se oli cup-muotoinen. Kaudella 2017–2018 liigassa on mukana 12 joukkuetta.


title: Shakin SM-liiga

text: Kaudella 2008-2009 SM-liigasta putoaa suoraan kaksi joukkuetta ilman karsintoja. 1. divisioonaa pelataan 4 lohkossa, joiden voittajat muodostavat kaksi otteluparia. Otteluvoittajat nousevat liigaan.Garde oli vuoteen 1998 nimellä Gambiitti. Garde pelasi nimellä Gaia 2002-2004.


title: Empty World Excursion

text: Empty World Excursion on ShamRainin ensimmäinen studioalbumi, joka julkaistiin vuonna 2003. Se nauhoitettiin Black Loungessa, Studio Livsfarassa ja Forest Field Studiossa heinä–elokuussa 2003. Albumin miksasi Jani Heimala ja ShamRain Forest Field Studiossa elokuussa 2003.


title: Empty World Excursion

text: Kaikki kappaleet säveltänyt Matti Reinola & Shamrain sekä sanoittanut Matti Reinola, ellei toisin mainittu.


title: Albino

text: Albino tarkoittaa tehtäväshakissa ongelmaa, jossa valkean sotilas on alussa aloitusruudussaan ja tekee ratkaisussa tai houkutuksissa jokaisen neljästä mahdollisesta siirrostaan: etenemisen yhden tai kahden askeleen verran ja lyönnit molemmille sivuille.


title: Albino

text: Diagrammin tilanteessa valkean pitää matittaa kahdella siirrolla. Oikean aloitussiirto on Rb1, joka uhkaa mattia Ta3#. Musta voi puolustautua neljällä eri tavalla, ja jokainen tapa johtaa erilaiseen mattiin:


title: When the Night Falls

text: When the Night Falls on Agnes Pihlavan 27. syyskuuta 2006 julkaistu debyyttialbumi. Albumille kappaleita ovat säveltäneet muun muassa Lordin Mr. Lordi, Europen Joey Tempest ja Sonata Arctican Tony Kakko. Albumi nousi Suomen virallisen listan sijalle 8.


title: When the Night Falls

text: Albumilta julkaistiin singlet "I Thought We Were Lovers", "Danger in Love" ja "Change". Singleistä ensimmäinen oli pienoinen hitti, mutta kaksi muuta jäivät useiden soittolistojen ulkopuolelle.


title: Someplace Else

text: Someplace Else on ShamRainin toinen studioalbumi, joka julkaistiin vuonna 2005. Se nauhoitettiin Studio Genessa, Akun Tehtaalla ja Blue Roomissa joulukuun 2004 ja huhtikuu 2005 välisenä aikana. Albumin miksasi Ari Laurila ja ShamRain Studio Genessa. Levyn julkaisi Firebox Records


title: Someplace Else

text: Kaikki kappaleet säveltänyt Matti Reinola ja Mika Tauriainen sekä sanoittanut Matti Reinola, ellei toisin mainittu.


title: Gott och blandat

text: Gott och blandat on ruotsalaisen Caramell-yhtyeen ensimmäinen albumi, joka julkaistiin vuonna 1999. Albumin nimi perustuu makeistyyppiin.


title: Florian Schwarthoff

text: Florian Schwarthoff (s. 7. toukokuuta 1968 Dortmund, Länsi-Saksa) on saksalainen entinen aitajuoksija. Hänen paras saavutuksensa on pronssimitali Atlantan kesäolympialaisissa 1996 110 metrin aitajuoksussa. Hänen oma ja Saksan ennätys kyseisellä matkalla on 1995 juostu 13,05 sekuntia. Schwarthoff on 201 cm pitkä ja hän onkin pisin aitajuoksun olympiamitalin voittanut urheilija.


title: Danger in Love

text: Danger in Love on Agnes Pihlavan single vuodelta 2006. Se on toinen singlejulkaisu hänen "When the Night Falls"-albumiltaan.


title: Danger in Love

text: Kappaleen on säveltänyt ja sanoittanut Mr. Lordi. Kappale oli alun perin tarkoitettu Lordin esittämäksi "The Arockalypse"-albumille. Kappale kuitenkin jäi levyttämättä ja se annettiin Agnesin esitettäväksi.


title: I Thought We Were Lovers

text: Kappaleen ovat tehneet Tuomas Heikkinen (Leverage) ja Kimmo Blom.


title: Peer Gynt (täsmennyssivu)

text: Peer Gynt voi tarkoittaa seuraavia:Sillä voidaan viitata myös seuraaviin:


title: John Abi Chedid

text: John Abi Chedid (s. 2. maaliskuuta 1984) on libanonilainen lentopalloilija, joka pelaa tällä hetkellä Keski-Savon Paterin riveissä, SM-liigassa. Hän on edustanut Paterin joukkuetta kaudesta 2007 lähtien.


title: John Abi Chedid

text: Chedid hankittiin kaudella 2007 Paterin SM-liigasta tippuneeseen joukkueeseen. Hän oli yksi seitsemästä ulkomaalaispelaajasta, joiden tavoite oli nostaa Keski-Savon lentopalloylpeys takaisin lentopallon SM-liigaan. Chedid pelasi joukkueen kanssa vahvan kauden, ja Pateri nousi SM-liigaan häviämättä peliäkään koko kauden aikana. Chedid jatkoi kauden jälkeen sopimusta Paterin kanssa vuodella. Urallaan hän on voittanut useita Libanonin mestaruuksia, sekä hänet on valittu kotimaansa pääsarjan parhaimmaksi pelaajaksi useasti. Ensimmäisen kerran hänet valittiin liigan parhaimmaksi pelaajaksi jo 17-vuotiaana nuorukaisena. Hänet on myös juniori-ikäisenä valittu maansa parhaimmaksi junioripelaajaksi.


title: Change (Agnes Pihlavan kappale)

text: Change on Agnes Pihlavan single vuodelta 2007. Se on kolmas ja viimeinen singlejulkaisu hänen "When the Night Falls"-albumiltaan.


title: Al-Duha

text: Al-Duha (, ) on Koraanin 93. suura. Se sisältää 11 jaetta. Sitä edeltää Al-Lail ja seuraa Al-Šarh.


title: Hermann Albrecht

text: Hermann Albrecht (1915 – 1982) oli saksalainen tehtäväshakkilaatija, journalisti ja kansainvälinen tehtäväshakin tuomari. Vuoteen 1980 mennessä Albrechtillä oli koossa noin 80 000 kaksisiirtoisen tehtävän kokoelma.


title: Al-Šarh

text: Al-Šarh (, ) on Koraanin 94. suura. Se sisältää 8 jaetta. Sitä edeltää Al-Duha ja seuraa Al-Tin.


title: Nekrofobia

text: Nekrofobia on kuoleman tai kuolleiden asioiden sairaalloinen pelko eli fobia, esimerkiksi ruumiiden pelko. Nekrofobia voi olla myös kuolemaan viittaavien asioiden pelko, esimerkiksi ruumisarkkujen ja hautojen pelko.


title: Nekrofobia

text: Nekrofobiaa muistuttava tila on tanatofobia. Se on ahdistus, joka johtuu henkilön tietoisuudesta siitä, että hän tulee kerran kuolemaan. Tämän takia tanatofobiaa ei nimestään huolimatta luokitella lääketieteellisessä mielessä fobiaksi.


title: Al-Alaq

text: Al-Alaq (, ) on Koraanin 96. suura. Se sisältää 19 jaetta.


title: Lee Bong-Ju

text: Lee Bong-Ju (s. 11. syyskuuta 1970) on eteläkorealainen maratonjuoksija. Leen paras saavutus on hopeamitali Atlantan kesäolympialaisissa 1996. Hän hävisi voittajalle, Etelä-Afrikan Josia Thugwanelle, vain kolme sekuntia. Tuo ero on kaikkien aikojen pienin voittomarginaali maratonjuoksussa olympiatasolla.


title: Al-Qadr

text: Al-Qadr (, ) on Koraanin 97. suura. Se sisältää 5 jaetta.


title: Mäntysirkku

text: Mäntysirkku ("Emberiza leucocephalos") eli aiemmalta nimeltään taigasirkku on sirkkujen sukuun kuuluva siperialainen varpuslintulaji.


title: Mäntysirkku

text: Linnun pituus on 16–17,5 cm eli se on suunnilleen keltasirkun kokoinen. Mäntysirkku muistuttaa käyttäytymiseltään ja olemukseltaan keltasirkkua, jonka kanssa se risteytyy Länsi-Siperiassa. Juhlapukuisen koiraan pää ja kurkku ovat ruskeat, päälaella on valkoinen, mustien raitojen rajaama juova ja poskella on valkoinen laikku. Selkäpuoli on ruskea, mustaviiruinen. Yläperä on punaruskea. Alapuolen höyhenpuku on valkoinen epäselvin tummin viiruin. Tukeva nokka on harmaa. Naaras ja nuori lintu ovat alapuolelta viiruisia, eikä niiden puvussa esiinny lainkaan keltaista. Maastossa niitä on hyvin vaikea erottaa naaraspukuisista keltasirkuista.


title: Mäntysirkku

text: Vanhoilla linnuilla on täydellinen sulkasato kesällä, jonka jälkeen ne voidaan erottaa nuorista linnuista tuoreen höyhenpuvun perusteella.


title: Mäntysirkku

text: Mäntysirkku elää ja lisääntyy Siperiassa sekä muualla Kaukoidässä. Se on muuttolintu, joka talvehtii Intian pohjoisosissa ja eteläisessä Kiinassa. Lajin kanta on elinvoimainen ja lintu on monin paikoin runsaslukuinen.


title: Mäntysirkku

text: Euroopassa sitä tavataan vain harvoin. Suomessa se oli tavattu 9 kertaa vuoden 2006 loppuun mennessä, ensihavainnon ollessa 4.11.1968 Lemlandin Lågskärillä.


title: Mäntysirkku

text: Pesii harvakasvuisissa metsissä, lähinnä mäntymetsissä, metsänreunoissa sekä samantyyppisissä paikoissa kuin keltasirkku.


title: Mäntysirkku

text: Pesä on maassa. Munamäärä vaihtelee neljän ja kuuden välillä.


title: Mäntysirkku

text: Mäntysirkku on siemensyöjä. Poikasia ruokitaan myös hyönteisillä ja muilla pienillä selkärangattomilla.


title: Al-Bayyina

text: Al-Bayyina (, ) on Koraanin 98. suura. Se sisältää 8 jaetta.


title: Al-Zalzala

text: Al-Zalzala (, ) on Koraanin 99. suura. Se sisältää 8 jaetta.


title: Lev Alburt

text: Lev Osipovitš Alburt (Лев Осипович Альбурт) (s. 21. elokuuta 1945 Orenburg, Venäjä) on yhdysvaltalainen, alkuaan neuvostoliittolainen shakinpelaaja ja shakin suurmestari. Alburt toimi aiemmin opettajana Odessassa. Hän voitti shakin ukrainanmestaruuden vuonna 1974 ja oli parhaillaan viides shakin neuvostoliitonmestaruuskilpailuissa. Hän sai kansainvälisen mestarin arvon 1976 ja suurmestarin arvon vuonna 1977.


title: Lev Alburt

text:
Vuonna 1979 Alburt haki turvapaikkaa Israelin Bonnin lähetystöstä ja loikkasi Yhdysvaltoihin.
Alburt pelasi Yhdysvaltain ensimmäistä pöytää jo Maltan shakkiolympialaisissa vuonna 1980.


title: Lev Alburt

text: Alburt on voittanut shakin yhdysvaltainmestaruuden kolmesti, vuosina 1984, 1985 ja 1990. Hän on myös tuottelias shakkikirjailija.


title: Al-Adiyat

text: Al-Adiyat (, ) on Koraanin 100. suura. Se sisältää 11 jaetta.


title: Bayer

text: Bayer AG on saksalainen lääketeollisuusyhtiö, joka on perustettu Barmenissa Saksassa vuonna 1863. Bayerin pääkonttori sijaitsee Leverkusenissa, Nordrhein-Westfalenissa, Saksassa. Yritys on tunnettu aspiriinista. Tällä hetkellä Bayer on maailman kolmanneksi suurin lääkealan yritys. Suomessa Bayerilla on tutkimusta ja tuotantoa erityisesti Turussa (entinen Leiras Oy).


title: Bayer

text: Vuonna 1904 Bayer perusti jalkapalloseuran Bayer 04 Leverkusen.


title: Bayer

text: Vuonna 1898 Bayer toi markkinoille "diasetyylimorfiinin" eli heroiinin, jota se myi tavaramerkillä Heroin. Yhtiö markkinoi Heroinia muun muassa lääkkeeksi morfiiniriippuvuuteen. Bayer lopetti heroiinin valmistuksen kansainvälisen lääketieteellisen painostuksen takia vuonna 1913.


title: Bayer

text: Vuonna 2001 Bayer lopetti Baycol cerivastatiini-kolesterolilääkkeen myynnin 52 ihmisen kuoleman jälkeen. Lääke aiheutti kymmenkertaisesti enemmän munuaisten vajaatoimintaa kuin muut statiinit.


title: Bayer

text: Marraskuussa 2018 Bayer tiedotti irtisanovansa 12 000 työntekijää.


title: Bayer

text: Bayer AG:n suomalainen tytäryhtiö Bayer Oy on menestyvä lääkevalmistaja, jonka päätuote on lähes miljardin euron vuosimyyntiin yltävä ehkäisykierukka Mirena. "Kauppalehti" luokitteli yrityksen vuonna 2012 Suomen kymmenen menestyneimmän ja kymmenen parasta tulosta tehneen yrityksen joukkoon. Yritys maksoi hyvästä tuloksestaan myös runsaasti veroa: yhtiö oli Suomen suurin yritysveron maksaja vuonna 2012 finanssikonserni Nordean jälkeen. Vuonna 2014 Bayer maksoi Suomessa eniten veroja Supercellin jälkeen. Vuonna 2014 Bayer Oy:n liikevaihto oli 708 miljoonaa euroa, tilikauden tulos 410 miljoonaa euroa ja yhtiön palveluksessa työskenteli 743 henkeä.


title: Bayer

text: Bayer ilmoitti toukokuussa 2016 ostavansa amerikkalaisen kilpailijansa Monsanton. Kauppahinnaksi on sovittu 62 miljardia dollaria. Kilpailuviranomaisen hyväksyntä tältä kaupalta puuttuu vielä. Se tekisi yhtiöstä maailman suurimman maatalousalan yrityksen.


title: Al-Dhariyat

text: Al-Dhariyat (, ) on Koraanin 51. suura. Se sisältää 60 jaetta.


title: Calvin Davis

text: Calvin Davis (s. 2. huhtikuuta 1972 Eutan, Alabama) on yhdysvaltalainen entinen yleisurheilija, jonka päälaji oli 400 metrin aitajuoksu. Davis voitti pronssia Atlantan kesäolympialaisissa 1996 400 metrin aitajuoksussa. Davisin ennätys aidatulla ratakierroksella on 47,91 ja sileällä matkalla 45,04.


title: Yusuf

text: Yusuf (, ) on Koraanin 12. suura. Se sisältää 111 jaetta.


title: Pathfinder (roolipeli)

text: Pathfinder RPG on Paizo Publishingin julkaisema roolipeli, joka perustuu Dungeons & Dragons 3.5 -roolipeliin. Pathfinder pyrkii parantamaan 3.5-sääntökokoelmaa, pysyen silti yhteensopivana aiemmin julkaistun materiaalin kanssa. Maaliskuussa 2008 Paizo julkaisi Pathfinder Alpha -pelitestausversion ilmaiseksi verkkosivuillaan. Elokuussa 2008 myös Pathfinder Beta julkaistiin ilmaiseksi pelitestausta varten. Pathfinder RPG julkaistiin elokuussa 2009.


title: Pathfinder (roolipeli)

text: Vuoden 2000 ja 2003 Dungeons & Dragons 3.0 ja 3.5 sisältävät Open Gaming License -lisenssin alaista materiaalia, jota muut julkaisijat voivat käyttää tuotteissaan. Pathfinder käyttää tätä materiaalia pohjanaan ja julkaisee lisenssin mukaisesti Pathfinder RPG:n OGL:n alaisuuteen. Suunnittelussa noudatetaan seuraavia periaatteita:Heinäkuussa 2008 Paizo Publishingin toimitusjohtaja Eric Mona kuvaili Pathfinderin kanssa tehtyä valintaa pysyä 3.5 -laitoksessa kesäkuussa 2008 julkaistun Dungeons & Dragons 4th editionin sijaan onnistuneeksi. Pathfinder Alpha voitti ENnie Awards palkinnon vuonna 2008 ilmaisten roolipelituotteiden sarjassa.


title: Pathfinder (roolipeli)

text: Pathfinder RPG -roolipelin lisäksi Paizo julkaisee Pathfinder Chronicles -maailmankuvauksia, jossa julkaistaan Paizon Golarion-maailmaan liittyvää materiaalia, sekä Pathfinder-nimistä, GameMastery Adventure Module -sarjaan kuuluvaa seikkailumoduulia, joka ilmestyy kuukausittain.


title: Pathfinder (roolipeli)

text: Pathfinder-seikkailumoduulit ovat kuusiosaisia kampanjoita, jotka sijoittuvat Pathfinder RPG:n Golarion-maailmaan. Ensimmäinen Pathfinder-seikkailu #1 Burnt Offerings julkaistiin elokuussa 2008 "Rise of the Runelords" -kampanjaan. Muita kampanjoita ovat "Curse of the Crimson Thorne", "Second Darkness" ja "Legacy of Fire". Rise of the Runelords voitti ENnie Awards -palkinnon vuonna 2008.


title: Piiritysvalli

text: Piiritysvalli oli piirityksissä maasta rakennettu tilapäinen suojarakenne. Sen tarkoituksena oli suojata piirittävää armeijaa piiritettävien asevaikutukselta.


title: Piiritysvalli

text: Aluksi vallit eivät olleet yhtenäisiä, vaan miehistön suojana käytettiin lähinnä maalla täytettyjä pajukoreja, tai pelkkiä pajupunoksia.


title: Piiritysvalli

text: Usein valleja oli kaksi. Ensimmäinen suojasi piirittävää armeijaa piiritetyn linnoituksen tulelta ja toinen suojasi piirittäjiä ulkopuolelta tulevalta uhalta. Joskus vielä piiritetyn linnoituksen avuksi tullut armeija rakensi oman piiritysvallinsa piirittääkseen piirittäjät ja näin vallien määrä kasvoi kolmeen.


title: Piiritysvalli

text: Tykistön ampumamenetelmien kehityttyä 1800-luvulla valli ei enää ollut riittävä suoja ja armeijat alkoivat kaivaa juoksuhautoja.


title: Pathfinder

text: Pathfinder voi tarkoittaa ainakin seuraavia:


title: Churandy Martina

text: Churandy Martina (s. 3. heinäkuuta 1984 Curaçao, Alankomaiden Antillit) on Alankomaita edustava pikajuoksija. Hän edusti Alankomaiden Antilleja vuoteen 2010 asti, jolloin Antillien autonominen asema lakkautettiin.


title: Churandy Martina

text: Martina juoksee päämatkoinaan 100 ja 200 metriä. Hänen ennätyksensä 100 metrillä on 9,91, jonka hän juoksi Lontoon olympialaisten 2012 finaalissa, jossa hän sijoittui Tyson Gayn dopinghylkäyksen jälkeen viidenneksi. Vuoden 2008 kesäolympialaisten finaalissa hän oli neljäs ajalla 9,93. Martinan 200 metrin ennätys on vuonna 2016 juostu 19,81. Hän juoksi Pekingin olympialaisten 200 metrin finaalissa ajan 19,82 ja sijoittui hopealle, mutta hänet hylättiin noin pari tuntia kilpailun jälkeen. Yhdysvallat teki protestin juoksusta, sillä Martina oli tehnyt ratarikon. Protesti meni läpi ja hänet hylättiin, jolloin Ateenan kultamitalisti Shawn Crawford nousi hopealle ja Walter Dix pronssille. Kolmantena maaliin tullut Wallace Spearmon hylättiin heti juoksun jälkeen samasta syystä. Lontoon 2012 ja Rio de Janeiron 2016 olympialaisissa Martina oli 200 metrillä viides.


title: Churandy Martina

text: Martina voitti 200 metrin Euroopan-mestaruuden Helsingissä 2012 ajalla 20,42. Hän voitti Helsingin EM-kilpailuista toisenkin kullan, kun hän juoksi toisen osuuden Alankomaiden 4 × 100 metrin viestijoukkueessa. Alankomaiden voittoaika oli 38,34. Yleisurheilun EM-kisoissa 2016 hän voitti 100 metrin kultaa. Hän myös oli nopein 200 metrin finaalissa, mutta hänet hylättiin ratarikon vuoksi. Berliinin EM-kilpailuissa 2018 hän sai pronssia 4 × 100 metrin viestissä.


title: Churandy Martina

text: 400 metriä Martina on juossut aikaan 46,13 El Pasossa vuonna 2007.


title: Churandy Martina

text: Martina kantoi Alankomaiden Antillien lippua vuosien 2004 ja 2008 kesäolympialaisten avajaisissa.


title: Sapporo (panimo)

text: Sapporo (, "Sapporo Bīru Kabushiki-gaisha") on japanilainen olutpanimo. Perustettu vuonna 1876 Sapporossa, sen pääkonttori sijaitsee Shibuyan alueella Tokiossa.


title: Sapporo (panimo)

text: Yksi tunnetuimpia Sapporon merkkejä on Yebisu (jap. ヱビス). Yebisu perustettiin alun perin erillisenä yrityksenä vuonna 1890 ja lanseerattiin uudestaan 1971.


title: Sirkut (suku)

text: Sirkut ("Emberiza") on sirkkujen heimoon kuuluva varpuslintusuku.


title: Sirkut (suku)

text: Sirkut ovat pääasiassa siemensyöjiä, joilla on voimakas, lyhyehkö nokka. Koiraiden lisääntymisajan höyhenpuku on tavallisesti hyvin värikäs, yleensä keltaisin, mustin tai ruskein kuvioin. Naaraat ja nuoret linnut sekä peruspukuiset koiraat ovat ruskean tai harmaan sävyisiä ja viiruisia.


title: Sirkut (suku)

text: Sirkkuja on BirdLife Suomen luokituksen mukaan 15 lajia. Ne elävät Euraasiassa ja Afrikassa. Monet lajit ovat muuttolintuja. Ne laativat pesänsä tavallisesti maahan tai matalalle kasvillisuuteen. Poikaset lähtevät pesästä ennen kuin ovat lentokykyisiä.


title: Sirkut (suku)

text: Kanariansaarilla eli lentokyvytön sirkku "Emberiza alcoveri", joka kuoli sukupuuttoon eurooppalaisten asutettua saaret.


title: Sirkut (suku)

text: Suomessa on tavattu 13 sirkkulajia, joista vakituisesti pesii 2 lajia: keltasirkku ja peltosirkku. Peltosirkun pesimäkanta on Suomessa voimakkaasti taantunut.


title: Magicicada

text: Magicicada on kaskaiden heimoon kuuluva suku, jonka lajeilla esiintyy ainutlaatuinen, lajista riippuen joko 13 tai 17 vuoden pituinen elinkierto. Suvun lajien levinneisyys rajoittuu Pohjois-Amerikan itä- ja eteläosiin.


title: Magicicada

text: Kaikki "Magicicada"-lajit ovat yleisväritykseltään tummia ja niillä on kirkkaanpunaiset verkkosilmät. Vastoin yleistä luuloa, jonka mukaan kaskaat eivät ruokailisi enää aikuisina, aikuiset kaskaat imevät ravinnokseen puiden kasvinesteitä. Koiraat sirittävät muiden kaskaiden tapaan erityisen tymbaalielimen avulla ja "laulu" on kullekin lajille ominainen.


title: Magicicada

text: "Magicicada"-kaskailla ei ole erikoistuneita saalistajia, mutta ne kelpaavat ravinnoksi monille eläimille. Suuret määrät kaskaita saa massaesiintymän aikana kuolettavan tartunnan "Massospora cicadina" -sienestä. Myös kaskaisiin erikoistunut "Sphecius speciosus" -petopistiäinen verottaa kantaa toukkiensa ravinnoksi. Aikuiset kaskaat ovat käytännössä puolustuskyvyttömiä eivätkä pyri aktiivisesti suojautumaan saalistajilta. Koiraat tosin kykenevät tuottamaan uhkaavaa, surisevaa ääntä. Erikoisen selviytymisstrategian taustalla on ilmeisesti yksittäisen kaskaan pieni todennäköisyys joutua saaliiksi miljoonien lajitoveriensa joukosta.


title: Magicicada

text: Syytä erikoiseen esiintymisrytmiin ei tunneta. Mielenkiintoinen yksityiskohta on, että sekä 13 että 17 ovat alkulukuja, mikä käytännössä minimoi eri laumojen välisen vuorovaikutuksen. Kaskasesiintymät toistuvatkin samanlaisina vasta yli kahdensadan vuoden välein. Kaskaat on jaettu "pesueisiin" (engl. "brood") sen mukaan, milloin ja missä massaesiintymä tapahtuu. Kaksi esiintymää on hävinnyt alkuperäisen luokittelun jälkeen: "Brood XI" esiintyi viimeisen kerran vuonna 1954 ja "Brood XXI" viimeisen kerran 1870. Nykyään erotellaan yhteensä 15 pesuetta. Nämä eivät liity yksittäisiin lajeihin vaan kussakin esiintymässä esiintyy kaikkia kyseisen elinkierron omaavia kaskaslajeja. Tähän on kuitenkin kaksi poikkeusta: "Brood VII" muodostuu ainoastaan "M. septendecim" -lajista ja "Brood XXII" -esiintymässä ei ole havaittu "M. neotredecim" -lajin yksilöitä.


title: Magicicada

text: Viimeisin massaesiintyminen oli seitsemäntoistavuotiskaskaiden "Brood II", joka esiintyi useiden osavaltioiden alueella Yhdysvaltojen itärannikolla vuonna 2013. Yksilömäärältään ja levinneisyydeltään ylivoimaisesti suurin on "Brood X", joka esiintyy seuraavan kerran vuonna 2021.


title: Magicicada

text: Sukuun kuuluu kaikkiaan seitsemän lajia. Lajit ovat sikäli erikoisia, että kutakin 17-vuotiskaskaslajia vastaa ulkoasultaan ja elintavoiltaan lähes identtinen 13-vuotiskaskas. Jotkin lajiparit onkin mahdollista erottaa vain esiintymiskierron perusteella. Lajeista 17 vuoden välein esiintyvät


title: Magicicada

text: ja 13 vuoden välein esiintyvät


title: Xabier Fernández

text: Xabier Fernández Gaztañaga (s. 19. lokakuuta 1976 Ibarra, Guipúzcoan maakunta, Espanja) on espanjalainen kilpapurjehtija.


title: Xabier Fernández

text: 49er-luokassa kilpaileva Fernández saavutti olympiakultaa Ateenassa 2004 parinsa Iker Martínezin kanssa. Neljä vuotta myöhemmin Pekingissä kaksikko sijoittui hopealle. Lisäksi he ovat voittaneet luokan maailmanmestaruuden kahdesti (2002, 2004) ja Euroopan-mestaruuden kolmesti (2002, 2007, 2008).


title: Iker Martínez

text: Iker Martínez de Lizarduy Lizarribar (s. 16. kesäkuuta 1977 San Sebastián, Guipúzcoan maakunta, Espanja) on espanjalainen kilpapurjehtija.


title: Iker Martínez

text: 49er-luokassa kilpaileva Martínez saavutti olympiakultaa Ateenassa 2004 parinsa Xabier Fernándezin kanssa. Neljä vuotta myöhemmin Pekingissä kaksikko sijoittui hopealle. Lisäksi he ovat voittaneet luokan maailmanmestaruuden kahdesti (2002, 2004) ja Euroopan-mestaruuden kolmesti (2002, 2007, 2008).


title: Parhaan käsikirjoituksen Annie-palkinto

text: Parhaan käsikirjoituksen Annie-palkinto on Los Angelesin kansainvälisen animaatiofilmiyhdistyksen vuodesta 1995 lähtien vuosittain jakama palkinto edellisvuoden parhaalle animaation käsikirjoittajalle. Vuonna 1994 palkinto annettiin parhaalle tarinan avustajalle. Poikkeuksellisesti vuonna 2002 Annie-palkintoja ei jaettu ollenkaan. Vuodesta 1998 lähtien palkintoa on jaettu kahdessa osassa, parhaasta elokuvan- ja television käsikirjoituksesta. Sitä ennen palkintoa jaettiin vuorotellen parhaasta käsikirjoituksesta elokuvan ja televisiosarjan välillä.


title: Stor-Elvdal

text: Stor-Elvdal on kunta Hedmarkin läänissä Norjassa. Stor-Elvdalin kunta (silloinen "Store Elvedalen") perustettiin 1. tammikuuta 1838. Sollian kunta yhdistettiin Stor-Elvdaliin 1. tammikuuta 1965. Tammikuussa 2013 tehdyn väestönlaskennan mukaan Stor-Elvdalin kunnassa oli 2 641 asukasta.


title: Sør-Odal

text: Sør-Odal on kunta Hedmarkin läänissä Norjassa. Sør-Odalin kunta (silloinen "Søndre Odalen") perustettiin 1. tammikuuta 1838. Tammikuussa 2013 tehdyn väestönlaskennan mukaan kunnassa oli 7 806 asukasta.


title: Tolga

text: Tolga on kunta Hedmarkin läänissä Norjassa. Tolgan kunta (silloinen "Tolgen") perustettiin 1. tammikuuta 1838. Os erotettiin Tolgasta omaksi kunnakseen 1. heinäkuuta 1926. Kunnat yhdistettiin vuonna 1966 yhdeksi kunnaksi Tolga-Os, mutta erotettiin jälleen omiksi kunnikseen vuonna 1976. Tammikuussa 2013 tehdyn väestönlaskennan mukaan Tolgan kunnassa oli 1 681 asukasta.


title: Juustokärpäset

text: Juustokärpäset (Piophilidae) on heimo, joka käsittää joukon pieniä kärpäsiä. Heimoon kuuluu 23 sukua, joissa on yhteensä 67 lajia. Yksittäisistä lajeista merkittävin lienee "Piophila casei". Vuonna 2010 julkisuuteen tulleiden tietojen mukaan "Thyreophora cynophila" -niminen, 160 vuoden ajan sukupuuttoon kuolleeksi uskottu juustokärpäslaji löydettiin uudestaan Espanjasta.


title: Juustokärpäset

text: Aikuiset yksilöt ovat pieniä, kiiltäviä kärpäsiä, joissa on usein sinertävä vivahde. Tuntosarvet muodostuvat kolmesta jaokkeesta ja niissä on kaksi aristaa.


title: Juustokärpäset

text: Luonnossa juustokärpästen toukat ovat saprotrofeja ja elävät mm. raadoissa rasvakudosta syöden. Tärkeän poikkeuksen muodostaa "Neottiophilum"-suku, jonka toukat elävät linnunpesissä ja imevät verta. Ihmiselle juustokärpäset aiheuttavat taloudellista vahinkoa, sillä toukat pilaavat juustoja sekä muita rasvaisia elintarvikkeita. Mikäli kärpäsentoukkia joutuu ruuansulatuskanavaan, ne eivät kuole mahanesteessä vaan kulkeutuvat elävinä suolistoon ja voivat aiheuttaa vakavia haavaumia suolen seinämään. Toukilla on erikoinen kyky liikkua hyppimällä käyttäen vartaloaan jousen tavoin.


title: Juustokärpäset

text: "Piophila casei" -lajin toukat ovat olennainen osa sardinialaisen casu marzu -juuston valmistusta. "Protopiophila litigata" munii hirvien ja peurojen pudonneisiin sarviin. "Prochyliza xanthostoma" on erikoinen laji, sillä sen koiras ja naaras eroavat ulkomuodoltaan huomattavasti. Lajin koiraat myös taistelevat naaraista näyttävästi.


title: Trysil

text: Trysil on kunta Hedmarkin läänissä Norjassa. Trysilin kunta perustettiin 1. tammikuuta 1838. Tammikuussa 2013 tehdyn väestönlaskennan mukaan Trysilin kunnassa oli 6 689 asukasta.


title: Gaugiino

text: Gaugiino on nimitys hypoteettiselle hiukkaselle, joka esiintyy supersymmetrisissa mittakenttäteorioissa. Gaugiinot ovat mittabosonien superpartnereita ja näin ollen fermioneja.


title: Gaugiino

text: Minimaalisessa standardimallin supersymmetrisessä laajennuksessa (MSSM) gaugiinot ovat :


title: Gaugiino

text: Supergravitaation sisältävissä teorioissa gravitonin superpartneri on gravitiino, joka tosin harvemmin lasketaan kuuluvaksi gaugiinoihin.


title: Gaugiino

text:
Sähköheikon symmetriarikon jälkeen bino sekoittuu heikkoa isospiniä vastaavan neutraalin mittabosonin (neutraali wino) kanssa, jolloin näiden lineaarikombinaatioista voidaan käyttää nimeä fotino ja zino. Tällöin
Koska supersymmetrisia partnerihiukkasia, joilla on samat kvanttiluvut kuin näillä, on muitakin, tämä sekoittuminen ei riitä, eivätkä zino ja fotino siten ole fysikaalisia hiukkasia. Sähköheikot gaugiinot (wino, bino) sekoittuvat myös Higgsin bosonien superpartnereiden (higgsiinot) kanssa muodostaen lineaarikombinaatioina neutraliinot sekä chargiinot. Neutraliinot ovat elektromagneettisesti neutraaleiden superpartnereiden (bino ja neutraali wino sekä Higgsin hiukkasen neutraalit superpartnerit) kombinaatioina neutraaleja. Vastaavasti chargiinot ovat varattujen superpartnereiden (varatut winot sekä Higgsin hiukkasen varatut superpartnerit) kombinaatioina varattuja. Gaugiinoista puhuttaessa kenttien sanotaan olevan mittakannassa, joka tarkoittaa kentän esitystä mittakenttäteorian mukaisesti invariantissa muodossa. Mittasymmetrian rikkoutuessa muodostuvat edellä mainitut lineaarikombinaatiot, jolloin kenttien sanotaan olevan massakannassa. Kentistä käytetään tällöin siis nimeä neutraliino ja chargiino. Kevein neutraliino on useissa supersymmetrisissä malleissa myös kevyin supersymmetrinen hiukkanen. Neutraalina ja heikosti vuorovaikuttavana hiukkasena se on hyvä pimeän aineen kandidaatti.


title: Oenone Wood

text: Oenone Wood (s. 24. syyskuuta 1980 Newcastle, Uusi Etelä-Wales) on entinen australialainen maantiepyöräilijä.


title: Oenone Wood

text: Wood aloitti kilpailu-uransa vuonna 2000. Vuonna 2003 hänet valittiin AIS:n (Australian Institute of Sport) kehitysohjelmaan, jonka tarkoituksena on auttaa ja tuottaa australialaisia urheilijoita maailman huipulle. Kausi 2004 oli Woodille menestyksekäs. Hän voitti niin maantieajon kuin aika-ajonkin Australian maantiepyöräilyn mestaruuskilpailuissa. Naisten maailmancupissa hän voitti Geelongin osakilpailun, sijoittui hyvin myös muissa osakilpailuissa ja voitti lopulta maailmancupin kokonaiskilpailun.


title: Oenone Wood

text: Hyvät otteet kauden 2004 aikana takasivat Woodille paikan Ateenan olympialaisissa. Hän oli tärkeä osa Australian joukkuetta, jonka ajaja Sara Carrigan voitti olympiakultaa maantieajossa. Wood itse sijoittui neljänneksi. Aika-ajossa Wood oli 6.


title: Oenone Wood

text: Kaudelle 2005 Wood solmi ammattilaissopimuksen Equipe Nürnberger Versicherung -joukkueen kanssa. Hän voitti toistamiseen Australian maantieaika-ajomestaruuden ja puolusti menestyksekkäästi maailmancupin kokonaisvoittoaan, vaikkei voittanut yhtään osakilpailua. Wood on ensimmäinen nainen, joka on onnistunut voittamaan maailmancupin kokonaiskilpailun peräkkäisinä vuosina.


title: Oenone Wood

text: Kaudella 2006 Wood voitti Kansainyhteisön kisoissa maantieaika-ajon kultaa ja maantieajon hopeaa. Kaudella 2008 hän voitti toistamiseen Australian maantieajomestaruuden. Hän edusti Australiaa myös Pekingin olympialaisissa, jossa hän oli maantieajossa 29. ja aika-ajossa 22.


title: Oenone Wood

text: Wood päätti uransa hieman yllättäen kauden 2008 jälkeen vasta 28-vuotiaana. Lopettamisen syyksi hän ilmoitti perhesyyt sekä halunsa keskittyä sähköinsinöörin uraansa.


title: Tynset

text: Tynset on kunta Hedmarkin läänissä Norjassa. Tynsetin kunta (silloinen "Tønsæt") perustettiin 1. tammikuuta 1838. Alvdalin kunta erotettiin Tynsetistä vuonna 1864, ja Kviknen kunta yhdistettiin siihen vuonna 1966. Tammikuussa 2013 tehdyn väestönlaskennan mukaan Tynsetin kunnassa oli 5 570 asukasta.


title: Våler (Hedmark)

text: Våler on kunta Hedmarkin läänissä Norjassa. Vålerin kunta syntyi, kun Åsnes og Vålerin kunta jaettiin omiksi kunnikseen, Åsnesiksi ja Våleriksi. Tammikuussa 2013 tehdyn väestönlaskennan mukaan Vålerin kunnassa oli 3 826 asukasta.


title: Åmot

text: Åmot on kunta Hedmarkin läänissä Norjassa. Åmotin kunta (silloinen "Aamot") perustettiin 1. tammikuuta 1838. Tammikuussa 2013 tehdyn väestönlaskennan mukaan Åmotin kunnassa oli 4 387 asukasta.


title: Åsnes

text: Åsnes on kunta Hedmarkin läänissä Norjassa. Åsnesin kunta syntyi, kun Åsnes og Våler jaettiin omiksi kunnikseen, Åsnesiksi ja Våleriksi. Tammikuussa 2013 tehdyn väestönlaskennan mukaan Åsnesin kunnassa oli 7 600 asukasta.


title: Meigsin piirikunta (Ohio)

text: Meigsin piirikunta on piirikunta Ohiossa, Yhdysvalloissa, joka on nimetty Ohion neljännen kuvernöörin Return Meigsin mukaan. Sen hallinnollinen keskus on Pomeroy ja suurin kylä Middleport.


title: Meigsin piirikunta (Ohio)

text: Meigsin naapuripiirikuntia ovat Gallia lounaassa, Vinton lännessä, Athens pohjoisessa ja Länsi-Virginian puolella Woodin, Jacksonin sekä Masonin piirikunnat.


title: Meigsin piirikunta (Ohio)

text: Piirikunnassa oli vuoden 2010 väestönlaskennassa 23 770 ihmistä. Etniset ryhmät jakautuvat valkoisiin, joita on 97,5 %, mustiin (1,0 %), alkuperäisamerikkalaisiin (0,2 %) ja aasialaisiin (0,2 %).


title: Meigsin piirikunta (Ohio)

text: Kotitalouden mediaanitulo on 33 708 dollaria ja köyhyysrajan alapuolella oli 21,3 % väestöstä 2007–2011 välisenä aikana.


title: C. H. Greenblatt

text: Carl H. Greenblatt (s. 17. kesäkuuta 1972 Plano, Texas) on yhdysvaltalainen Annie-palkittu käsikirjoittaja ja animaattori. Hänet tunnetaan erityisesti Paavo Pesusienen parista, jossa Greenblatt animoinnin lisäksi toimi käsikirjoittajana, sekä satunnaisesti ohjaajana ja ääninäyttelijänä. Vuodesta 2007 lähtien hän on työskennellyt enimmäkseen luomansa animaatiosarjan Chowderin parissa.


title: C. H. Greenblatt

text: Greenblatt syntyi Texasissa, jossa hän opiskeli animaattoriksi Austinissa, Texasin yliopistolla, vuosien 2000–2004 aikana. Greenblattin kiinnostus piirrettyjä kohtaan alkoi lapsesta ja hän muun muassa loi kuudennella luokalla lyhytsarjakuvan "Zibber". Myöhemmin collegessa Greenblatt loi hieman pidemmän sarjakuvan "Durbingle the Goat Boy". Animaatioiden pariin hän päätyi työskentelemään toimittuaan sitä ennen opiskelu aikanaan televisiomainosten taiteellisena ohjaajana. Ensimmäisen animaatiosarjan pariin Greenblatt pääsi vuonna 2001, toimiessaan storyboardien tekijänä Paavo Pesusienessä. Myöhemmin hän pääsi työskentelemään myös sarjan käsikirjoituksien parissa. Valmistuttuaan animaattoriksi Greenblatt päätyi työskentelemään Cartoon Network Studiosin tuottamiin animaatiosarjoihin The Grim Adventures of Billy & Mandy ja Evil Con Carne, jossa hän työskenteli animoinnin lisäksi käsikirjoittajana ja Fred Fredburgerin äänenä. Samoihin aikoihin Greenblatt suunnitteli omaa animaatiosarjaa nimeltä Chowder, jonka hän lopulta pääsi toteuttamaan vuonna 2007.


title: Rebecca Romero

text: Rebecca Romero (s. 24. tammikuuta 1980 Carshalton, Greater London) on englantilainen ratapyöräilijä ja entinen soutaja. Hän on voittanut maailmanmestaruuden ja olympiamitalin molemmissa lajeissa ja on kultamitalisti Pekingin olympiakisojen ratapyöräilyn 3 km henkilökohtaisesta takaa-ajosta.


title: Rebecca Romero

text: Romero on ainoa brittinainen, joka on voittanut olympiamitalin kahdessa eri urheilumuodossa (ja toinen britti Paulo Radmilovicin ohella).


title: Psychodomorpha

text: Psychodomorpha on sääskiin kuuluva kaksisiipisten osalahko. Ryhmä saattaa olla parafyleettinen. Monet lajit ovat pieniä, karvaisia sääskiä, joiden naaraat imevät verta. Toukat elävät viemäreissä ja likavesissä.


title: Psychodomorpha

text: "Phlebotomus"- ja "Lutzomyia"-sukujen perhossääsket levittävät useita trooppisia sairauksia, erityisesti leishmaniaasia.


title: Grafiikkaprosessori

text: Grafiikkasuoritin (, GPU) (tunnetaan myös nimillä grafiikkaprosessori ja grafiikkapiiri) on erikoistunut mikroprosessori, jonka tehtävänä on kiihdyttää ja suorittaa 2D- tai 3D-grafiikan renderointia, joka muuten jäisi keskussuorittimen laskettavaksi. Piiri on joskus tunnettu myös (VPU).


title: Grafiikkaprosessori

text: Grafiikkasuorittimia käytetään sulautetuissa järjestelmissä, matkapuhelimissa, henkilökohtaisissa tietokoneissa ja pelikonsoleissa. Nykyaikaiset grafiikkasuorittimet ovat hyvin tehokkaita tietokonegrafiikan manipuloinnissa ja niiden rinnakkaislaskentaan sopivasta rakenteesta johtuen ne ovat tehokkaampia useiden monimutkaisten algoritmien laskemisessa kuin yleiskäyttöiset suorittimet.


title: Grafiikkaprosessori

text: Henkilökohtaisessa tietokoneessa grafiikkasuoritin on osana näytönohjainta joko erillisessä laajennuskortissa tai osana emolevyä yhdysrakenteisena eli integroituna. Yli 90 %:ssa uusista pöytätietokoneista ja kannettavista tietokoneista on integroitu grafiikkasuoritin, jonka suorituskyky on yleensä paljon pienempi kuin erillisellä laajennuskorttimuotoisella näytönohjaimella olevan grafiikkasuorittimen.


title: Grafiikkaprosessori

text:
Grafiikkaprosessorien kehitys juontaa SGIn työasemiin ja IRIS GL rajapintaan.
Reaaliaikainen 3D-grafiikka oli aluksi vain ammattikäyttöön tarkoitettujen työasemien ja niiden erikoistarkoitukseen kehitettyjen laitteistojen mahdollisuuksissa. Myöhemmin teknologia tuli saataville myös kuluttajille ja henkilökohtaisiin tietokoneisiin. Tämän aikakauden sanotaan yleisesti alkaneen 3Dfx-yhtiön Voodoo 1:n tultua markkinoille vuonna 1996.


title: Grafiikkaprosessori

text: Tehokkaimmat grafiikkasuorittimet ovat yleensä erillisissä näytönohjaimissa, jotka kiinnitetään emolevyyn jonkin väylän, kuten PCI Express- tai AGP-väylän kautta ja jotka voidaan yleensä vaihtaa suhteellisen helposti. Jotkut näytönohjaimet käyttävät vielä PCI-väylää, mutta näiden kaistanleveys on niin pieni että niitä käytetään vain kun PCI Express- tai AGP-väylää ei ole saatavilla.


title: Grafiikkaprosessori

text: Erillinen näytönohjain ei välttämättä ole vaihdettava eikä sitä aina kiinnitetä emolevyyn standardoidulla liitännällä. Erillisyydellä viitataan siihen, että näytönohjaimessa on sen omaan käyttöön tarkoitettua keskusmuistia, ei siihen että useimmat erillisnäytönohjaimet ovat vaihdettavia.


title: Grafiikkaprosessori

text: Tekniikat kuten NVIDIA:n SLI ja AMD:n (ATI:n) CrossFire mahdollistavat useamman grafiikkasuorittimen käyttämisen yhden kuvan piirtämiseen, mikä lisää grafiikalle käytettävissä olevan laskentatehon määrää.


title: Grafiikkaprosessori

text: Yhdysrakenteiset eli integroidut näytönohjaimet ottavat käyttöönsä osan tietokoneen keskusmuistista, sillä niissä ei ole omaa muistia. Yli 90 %:ssa kaikista uusista henkilökohtaisista tietokoneista on yhdysrakenteinen grafiikkapiiri. Nämä ovat halvempia kuin erillisnäytönohjaimet mutta myös suorituskyvyltään alhaisempia. Historiallisesti yhdysrakenteisten näytönohjainten katsottiin usein olevan kelvottomia 3D-pelien pelaamiseen ja graafisesti vaativien ohjelmien käyttämiseen mutta kykeneviä kevyempien ohjelmien kuten Adobe Flashin käyttöön. Esimerkkejä tällaisista ovat SiS:n ja VIA:n grafiikkapiirit vuoden 2004 tienoilta. Nykyiset integroidut grafiikkapiirit kuten AMD:n Radeon HD 3200 (AMD 780G -piirisarja) ja NVIDIA:n GeForce 8200 (nForce 730a -piirisarja) kykenevät käsittelemään Adobe Flashin 2D-grafiikkaa ja matalatasoista 3D-grafiikkaa paremmin kuin hyvin. Useimmat yhdysrakenteiset näytönohjaimet eivät kuitenkaan taivu raskaiden videopelien vaatimuksiin. Nykyaikaisissa työpöytätietokoneiden emolevyissä on usein sekä integroitu grafiikkapiiri että laajennuspaikka erillistä näytönohjainta varten.


title: Grafiikkaprosessori

text: Hybriditekniikat ovat melko uusia erillisnäytönohjaimissa käytettäviä muistitekniikoita jotka kilpailevat yhdysrakenteisten grafiikkapiirien kanssa. Tavallisimpia toteutuksia ovat ATI:n HyperMemory ja NVIDIA:n TurboCache. Hybridigrafiikassa grafiikkapiiri käyttää tietokoneen keskusmuistia ja siinä on pieni välimuisti keskusmuistin latenssin aiheuttaman suorituskyvyn alenemisen pienentämiseksi. PCI Express-väylän teknologiat mahdollistavat tämän.


title: Grafiikkaprosessori

text: Uusi käsite on grafiikkasuorittimen käyttäminen muokattuna stream-prosessorina. Tämä GPGPU:ksi kutsuttu tekniikka muuttaa grafiikkapiirin suuren liukulukulaskutehon yleiskäyttöiseksi laskentatehoksi siten, että sitä voidaan käyttää muihinkin kuin graafisiin tarkoituksiin. Joissain paljon vektorilaskentaa tekevissä ohjelmissa suorituskyky voi moninkertaistua GPGPU-tekniikan käytön myötä.


title: Grafiikkaprosessori

text: Esimerkkinä grafiikkapiirin käytön tuomasta laskentatehosta ovat nykyiset supertietokoneet; viidestäkymmenestä tehokkaimmasta supertietokoneesta kolme käyttää laskennassaan grafiikkapiirejä. Tällä hetkellä maailman toiseksi tehokkain supertietokone Nebulae käyttää Nvidia C2050 -näytönohjainta.


title: Batman versus Predator

text: Batman versus Predator on sarjakuvahahmo Batmanin ja elokuvahahmo Predatorin yhteenotosta kertova sarjakuva. Tarina on saanut kaksi jatko-osaa: (1995) ja (1997). Predator on ottanut yhteen myös Teräsmiehen kanssa.


title: Batman versus Predator

text: Kirjatrilogian ensimmäinen osa alkaa Gotham Cityssä järjestettävästä nyrkkeilyottelusta. Kamppailun molempia osapuolia tukevat Gothamin tunnetuimmat ja kovimmat mafiosot - Alex Yeager ja Leo Brodin. Ottelun voittaja löydetään pian ottelun käymisen jälkeen kuolleena asunnostaan, ja Batman (oikealta nimeltään Bruce Wayne) kutsutaan auttamaan rikospaikkatutkinnoissa. Hävinneen osapuolen tukijana toiminut Brodin vaikuttaa omaavan motiivin voittajan tappamiseen, mutta äärimmäisen raa’alla tavalla surmatun ottelijan ruumis väittää toisin - uhrin selkäranka ja pääkallo on revitty irti muusta ruumiista.


title: Batman versus Predator

text: Konflikti leviää pian uutisena ympäri kaupunkia, ja Gothamin pormestari yrittää asian lieventämiseksi järjestää tapaamisen Yeagerin ja Brodinin välillä. Kesken tapaamisen tunkeilija kuitenkin murhaa Yagerin. Johtolankojen avulla Batman päätyy tappajan piilopaikkaan, jossa hän ajautuu tappavaan kaksintaisteluun Predatorin kanssa. Batman saa kamppailussa vakavia vammoja, mutta onnistuu Predatorin paettua palaamaan takaisin piilopaikkaansa jossa hänen hovimestarinsa Alfred Pennyworth aloittaa vammojen parantamisen.


title: Batman versus Predator

text: Seuraavien päivien ajan Batmanin on pysyttävä pakolla pois rikosten torjumisesta. Tuona aikana Brodin sekä Yeagerin avustaja ja Gothamin pormestari saavat surmansa salaperäisesti, ja poliisipäällikkö James Gordonin saapuva tunkeilija miltei surmaa hänet ennen kuin Gordon onnistuu pakenemaan. Batman yrittää kuntoutua nopeasti tietäen, että kuolleiden määrä kasvaa päivittäin ellei saalistajaa saada eliminoitua. Kansalliskaarti ja SWAT -iskuryhmä liittyvät mukaan operaatioon Predatorin tappamiseksi, mutta Batman tietää näiden saavan aikaan enemmän kuolemia kuin pelastettuja henkiä.


title: Batman versus Predator

text: Batman, joka hädin tuskin pystyy vielä kävelemään vammojensa vuoksi, aloittaa viimeisen Predatoria vastaan käytävän taistelun suunnittelun. Hän lisää pukuunsa tukirangan, jonka avulla hän pystyy kamppailemaan loukkaantuneena. Predatorin ja Batmanin kamppailu jatkuu läpi kaupungin - se alkaa Gotham Cityn poliisilaitoksen katolla, jatkuu Lepakkoluolassa ja päättyy lopulta Waynen kartanon laitamille. Batman onnistuu päihittämään Predatorin juuri, kun sen alus tämän lajitoverit mukanaan saapuu paikalle. Epäonnistuneena Predator tekee itsemurhan, ja Predatorien “vanhin” lahjoittaa Batmanille voitonmerkiksi miekan, jolla Predator teki itsemurhansa. Batman vakuuttuu siitä, etteivät Predatorit enää palaa Gothamiin.


title: Bibionomorpha

text: Bibionomorpha ("kasvasääskimäiset") on sääskiin kuuluva kaksisiipisten osalahko. Useimpien lajien toukat elävät maaperässä ja ovat saprotrofeja tai syövät sienirihmastoa. "Cecidomyiidae"-heimon äkämäsääsket aiheuttavat äkämiä kasveihin. "Sciaridae"-heimon harsosääskien toukat muodostavat joskus käärmemäisiä massaesiintymiä, joista käytetään nimitystä aarremato.


title: Paulo Radmilovic

text: Paulo Francesco Radmilovic (5. maaliskuuta 1886 Cardiff – 29. syyskuuta 1968 Weston-super-Mare) oli walesilainen vesipalloilija ja uimari, joka voitti molemmissa lajeissa olympiakultaa.


title: Paulo Radmilovic

text: Radmilovic syntyi Cardiffissa Dubrovnikista lähtöisin olleen kroaatin Antun Radmilovićin kolmantena poikana. Hänen äitinsä oli Cardiffissa syntynyt irlantilaisten jälkeläisten tytär. Radmilovic debytoi Walesin vesipallomaajoukkueessa 15-vuotiaana vuonna 1901. Hän urheili kansainvälisellä tasolla vesipallossa ja uinnissa lähes 30 vuotta.


title: Paulo Radmilovic

text: Paulo Radmilovicin olympiaura alkoi uimarina Ateenan välikisoissa vuonna 1906. Siellä hän sijoittui neljänneksi 100 metrin vapaauinnissa ja viidenneksi 400 metrillä. Lontoon olympialaisissa 1908 hän voitti kultaa Britannian vesipallojoukkueessa, joka löi finaalissa Belgian 9–2 Radmilovicin tehdessä kaksi maalia. Hänestä tuli ensimmäinen walesilainen olympiakultamitalisti. Kaksi päivää myöhemmin hän kilpaili toisella osuudella 4 × 200 metrin vapaauintiviestissä, koska yksi kilpailijoista oli sairastunut. Kisa päättyi dramaattisesti, kun ankkuriosuudella ylivoimaisesti johtanut Unkarin Zoltán Halmay lähes menetti tajuntansa ja brittien Henry Taylor ui neljän sekunnin voittoon. Radmilovic ui myös kolme henkilökohtaista vapaauintimatkaa, mutta ei saavuttanut finaalipaikkoja.


title: Paulo Radmilovic

text: Kolmannen olympiakultansa Radmilovic voitti Tukholman kisoista 1912. Brittien vesipallojoukkue kukisti finaalissa itävaltalaiset maalein 8–0. Radmilovicim neljäs kulta tuli kiihkeässä vesipallofinaalissa Belgiaa vastaan vuoden 1920 Antwerpenin kisoista. Radmilovic oli mukana myös vuosien 1924 ja 1928 olympialaisissa, mutta ei saavuttanut niistä mitaleita. Radmilovicin neljä olympiakultaa säilyi brittien ennätyksensä vuoteen 2000, jolloin soutaja Steve Redgrave voitti viidennen olympiakultansa.


title: Paulo Radmilovic

text: Radmilovic valittiin International Swimming Hall of Fameen vuonna 1967.


title: John Watson

text: John Watson on yleinen nimi. Se voi tarkoittaa muun muassa seuraavia henkilöitä:


title: Aaron Alexandre

text: Aaron Alexandre (1766 – 1850) oli saksalais-englantilais-ranskalainen kirjailija, opettaja ja shakinpelaaja. Alexandre syntyi Hohenfeldissä ja oli vanhin perheen kolmesta veljestä. Hänestä tuli rabbi ja hän antoi luentoja hepreaksi ja ranskaksi. Hän muutti Pariisiin vuonna 1793, jossa hän opetti saksaa useissa yliopistoissa. Lopulta Alexandre päätyi shakin pariin ja shakista tuli hänen päätyönsä.


title: Aaron Alexandre

text: Alexandre kirjoitti kaksi merkittävää shakkikirjaa: "Encyclopédie des Échecs" (1837) ja "The Beauties of Chess". Näistä aiemmassa hän ensimmäisenä käytti kuningatarpuolen tornituksesta merkintää 0-0-0. Johann Allgaier oli jo 1811 käyttänyt tornituksesta notaatiota 0-0, mutta erottanut eri puolten tornitukset kirjainsymbolilla.


title: Alfonson käsikirjoitus

text: Alfonson käsikirjoitus ("Libro de los juegos") on 98 sivusta koostuva vuonna 1283 valmistunut shakkia ja muita harrasteita koskeva käsikirjoitus. Sen ensimmäiset seitsemän osaa käsittelevät kokonaan shakkia ja sisältävät 103 shakkitehtävää. Seuraavissa neljässä osassa on 14 satushakkitehtävää ja useita shakkivarianttikuvauksia.


title: Luis Amaranto Perea

text: Luis Amaranto Perea Mosquera (s. 30. tammikuuta 1979 Turbo, Kolumbia) on kolumbialainen jalkapalloilija. Perean pelipaikka on keskuspuolustaja tai oikea laitapuolustaja. Hän edustaa Meksikon pääsarjassa pelaavaa Cruz Azulin joukkuetta. Perealla on myös Espanjan kansalaisuus.


title: Luis Amaranto Perea

text: Ennen siirtymistään Eurooppaan Perea edusti argentiinalaista Boca Juniorsia, jonka riveissä hän voitti Argentiinan apertura-mestaruuden, Copa Libertadoresin, Copa Sudamericanan sekä Intercontinental Cupin. Ensimmäisessä ammattilaisseurassaan Independiente Medellínissä hän oli jo voittanut Kolumbian mestaruuden.


title: Luis Amaranto Perea

text: Perea siirtyi Atléticoon kesäkuussa 2004 neljän miljoonan euron siirtosummalla. Ensimmäisinä Atlético-vuosinaan hän muodosti yhdessä espanjalaisen Pablo Ibáñezin kanssa joukkueen aloituskokoonpanon toppariparin. Kauden 2009–2010 päätteeksi Perea voitti Atléticon riveissä Eurooppa-liigan. Kauden alkaessa kolumbialaispuolustajan otteita kritisoitiin ja hän jäi vähälle peliajalle. Hänen odotettiin myös etsivän itselleen uutta seuraa. Kauden kevätpuoliskon aikana Perea kuitenkin nousi takaisin joukkueen avauskokoonpanoon ja hänen parantuneet peliesityksensä keräsivät runsaasti kiitosta. Marraskuussa 2010 Perea solmi seuran kanssa kesäkuuhun 2012 ulottuvan jatkosopimuksen.


title: Luis Amaranto Perea

text: Vappuaattona 2011 pelattu vierasottelu Deportivo La Coruñaa vastaan oli Perealle 204:s liigapeli Atléticossa, mikä teki hänestä seuran historian eniten liigaotteluita pelanneen ulkomaalaispelaajan. Näin hän ohitti 203 liigapeliä vuosina 1959–1969 pelanneen argentiinalaispuolustaja Jorge Griffan. Saman vuoden syyskuussa Perealle kertyi kaikki kilpailut mukaan luettuna yhteensä 289 ottelua Atléticon paidassa ja hän ohitti Griffan myös tässä tilastossa. Kauden 2011–2012 päätteeksi Perea voitti Eurooppa-liigan toistamiseen Atléticon riveissä. Samaan aikaan hän ilmoitti myös jättävänsä seuran.


title: Luis Amaranto Perea

text: Perea siirtyi nykyiseen seuraansa kesäkuussa 2012. Ensimmäisellä kaudellaan Meksikossa hän voitti kansallisen cup-kilpailu Copa MX:n clausura-mestaruuden. Toinen kauden kohokohta oli koko 13-vuotisen ammattilaisuran ensimmäinen pääsarjamaali, jonka Perea puski Monarcas Morelian verkkoon tammikuussa 2013.


title: Luis Amaranto Perea

text:
Perea on pelannut Kolumbian maajoukkueessa yhteensä 67 kertaa. Hän on edustanut maataan sekä vuoden 2007 että 2011 Copa América -lopputurnauksessa. Perea toimi maansa kapteenina ensimmäisen kerran marraskuussa 2011 Boliviaa vastaan pelatussa maailmanmestaruuskisojen karsintaottelussa.
Perea on tullut erityisesti tunnetuksi juoksunopeudestaan, jonka avulla hän usein saavuttaa jo hänet kerran ohittaneet vastustajan hyökkääjät. Häntä onkin joskus kutsuttu maailman nopeimmaksi puolustajaksi. Perean puoliso Digna Luz Murillo on pikajuoksija, joka on edustanut Kolumbiaa kaksissa olympiakisoissa.


title: Estadio Manuel Martínez Valero

text: Estadio Manuel Martínez Valero on jalkapallostadion Elchen kaupungissa Espanjassa. Sitä käytetään Elche CF:n kotiotteluissa. Vuonna 1976 valmistuneelle stadionille mahtuu noin 36 000 katsojaa. Stadion on nimetty Elche CF:n entisen puheenjohtajan Manuel Martínez Valeron mukaan. Alun perin se tunnettiin yksinkertaisesti nimellä Nuevo Estadio ().


title: Estadio Manuel Martínez Valero

text: Stadionilla pelattiin vuoden 1982 MM-kilpailuiden alkulohkon C otteluita. Myös Espanjan maajoukkue on pelannut otteluitaan stadionilla.


title: Tabanomorpha

text: Tabanomorpha ("paarmamaiset") on kärpästen osaluokka. Monien lajien naaraat imevät selkärankaisten verta.


title: Tabanomorpha

text: "Tabanomorpha" on lajimäärältään melko pieni mutta morfologisesti jonkin verran vaihteleva taksonominen ryhmä, johon kuuluu joukko usein kookkaita kärpäsiä. Osaluokkaan kuuluu sieppokärpästen ja paarmojen lisäksi vain pieni joukko muita lajeja. Tuntosarvet, jotka ovat yleensä tanakanoloiset muodostuvat kolmesta jaokkeesta. Tuntosarveen liittyvää aristaa ei ole. Toukat ovat petoja tai saprotrofeja ja elävät kosteassa maaperässä tai vesistöissä. Toukkien vartalossa on perhostoukkien käsnäjalkoja muistuttavia ulokkeita.


title: Luettelo valtioista, joilla on useampi kuin yksi pääkaupunki

text: Tämä on luettelo valtioista, joilla on useampi kuin yksi pääkaupunki eli joissa valtion hallinnolliset elimet sijaitsevat useammassa kuin yhdessä kaupungissa. Israel ei ole tässä listassa, sillä sen pääkaupunki on kiistanalainen. Tel Avivissa sijaitsee monien valtioiden suurlähetystöjä, mutta maan parlamentti eli Knesset sijaitsee Jerusalemissa.


text: Yhdistyneen Saksan pääkaupunki on Berliini. Suuri osa keskushallinnon toimintoja sijaitsee kuitenkin edelleen entisen Länsi-Saksan pääkaupungissa Bonnissa.


title: Seraja Lošad

text: Seraja Lošad () on entinen rannikkotykistöpatteri Leningradin alueen Lomonosovin piirin Lepäsin kunnassa. Se sijaitsee Suomenlahden etelärannalla Sosnovyi Borista koilliseen lähellä Harjavallan kylää.


title: Seraja Lošad

text: Seraja Lošadin rannikkopatteri perustettiin vuonna 1911 samannimiselle niemelle osaksi Pietarin kaupungin puolustusta. Samaan aikaan rakennettiin myös lähellä sijaitseva Yhinmäen linnoitus sekä Inon patteri Suomenlahden vastarannalle.


title: Seraja Lošad

text: Kesäkuussa 1919 Seraja Lošad ja Yhinmäki antautuivat kenraali Aleksandr Rodzjankon armeijakunnassa taistelleelle Länsi-Inkerin rykmentille. Toisessa maailmansodassa se toimi osana Oranienbaumin sillanpääaseman puolustusta. Sodan jälkeen se jäi pois käytöstä.


title: Frangi

text: Frangi (fr) tarkoittaa seuraavia rahayksikköjä:


title: Harjavalta (Inkeri)

text: Harjavalta () on kylä Leningradin alueen Lomonosovin piirin Lepäsin kunnassa Venäjällä. Se sijaitsee Harjavallanjärven itärannalla 14 kilometriä Lepäsistä länteen. Kylässä on 401 asukasta (vuonna 2015).


title: Harjavalta (Inkeri)

text: Harjavalta-nimellä on aiemmin tarkoitettu nykyistä laajempaa aluetta. Kaprion kihlakunnan Kargalin pogostaan kuuluneet kolme Harjavallan kylää mainitaan Vatjan viidenneksen verokirjassa vuonna 1500. Ruotsalaisten 1600-luvun alussa laatimassa maakirjassa esiintyy myös Harjavallan vieressä sijainnut "Achuola".


title: Harjavalta (Inkeri)

text: 1700-luvulla Aleksandr Menšikovin maaomaisuutta jaettaessa Harjavalta jaettiin kahtia. Järven pohjoisrannan hiekkaharjulla sijainnut Harjavalta eli Harmaala annettiin kenraalimajuri Stepan Šepeljoville, kun taas toinen Harjavalta eli "Agvaly" sekä Pulkkala ja Mustalahti lahjoitettiin keisarinna Elisabetin suosikille Aleksei Razumovskille. Jälkimmäisen perilliset myivät Harjavallanjärven itärannalla sijainneen kylän vuonna 1822 valtioneuvos Dmitri Dobržanskille, joka perusti sinne pienen Aljutinan kartanon.


title: Harjavalta (Inkeri)

text: Peter von Köppenin mukaan vuonna 1848 Harjavallassa asui 70 Hevaan ortodoksiseen seurakuntaan kuulunutta inkerikkoa ja 20 Kaprion luterilaiseen seurakuntaan kuulunutta äyrämöistä. Vuonna 1862 kylässä oli 14 taloa ja 89 asukasta ja kartanossa 10 asukasta. Talonpojat olivat kartanonomistajan maaorjia.


title: Harjavalta (Inkeri)

text: Harjavallan kartanon omistanut kauppias Ivan Voronin rakennutti lähikylien talonpoikia varten vuonna 1903 valmistuneen ortodoksisen Pyhän Kolminaisuuden kirkon. Venäläistyylisen yksikupolisen kirkon on suunnitellut Vasilli Kosjakov. Maisemasta kaukaa erottuva juhlava kirkko, kartanon puinen päärakennus ja puistoalue ovat säilyneet.


title: Harjavalta (Inkeri)

text: Nimenä Harjavalta saattaa olla tullut Harmaalan sijainnista Suomenlahden ja Harjavallanjärven väliin jäävällä hiekkaharjukannaksella, siis osista "harja" ja "valta". Valta-sanan merkitys olisi tällöin vastaava kuin viron kielen vald-sanalla: 'kunta'. Kyseessä olisi tällöin harjulla sijainnut asuinpaikka tai hallintoalue. Suomen Harjavallan nimeä on selvitetty laajemmin.


title: Harjavalta (Inkeri)

text: Nykyinen Harjavallan kylä sijaitsee sotilasalueella, mutta sen rakennukset on siirretty kunnanhallinnolle. Se koostuu osin kerrostaloista ja matalista asuintaloista, joissa on vesijohto ja keskuslämmitys. Kylän ohi kulkee Pietarin ja Ruutsian välinen asfaltoitu maantie, jolta on linja-autoyhteydet Lepäsiin, Lomonosoviin, Pietariin ja Sosnovyi Boriin. Palveluihin kuuluvat lääkintäasema ja kauppa. Lähistöllä sijaitsee pieni lomakylä sekä entinen rannikkopatteri Seraja Lošad.


title: George Allen

text: George Allen (1808 – 1876) oli yhdysvaltalainen kreikan kielen professori. Allen kirjoitti kirjan "The Life of Philidor, musician and chess-player". Kirja käsitteli François-André Danican Philidoria ja julkaistiin vuonna 1858. Allen oli myös sukua Ethan Allenille.


title: Harmaala (Inkeri)

text: Harmaala () on kylä Leningradin alueen Lomonosovin piirin Lepäsin kunnassa Venäjällä. Se sijaitsee Suomenlahden ja Harjavallanjärven välisellä kannaksella 17 kilometriä Lepäsistä länteen. Kylässä on 194 asukasta (vuonna 2015).


title: Harmaala (Inkeri)

text: Harmaala oli aikoinaan osa Kaprion kihlakunnan Kargalin pogostan Harjavallan kylää, joka mainitaan Vatjan viidenneksen verokirjassa vuonna 1500. Harjavallanjärven pohjoispuolella sijaitseva kylänosa lahjoitettiin 1700-luvulla kenraalimajuri Stepan Šepeljoville, jolta kylä sai venäjänkielisen nimensä.


title: Harmaala (Inkeri)

text: Vuonna 1848 Harmaalassa asui 49 Hevaan ortodoksiseen seurakuntaan kuulunutta inkerikkoa ja 62 äyrämöistä. Vuonna 1862 kylässä oli 19 taloa ja 89 asukasta, jotka olivat tilanomistajan maaorjia. Myöhemmin Harmaala mainittiin Kaprion luterilaiseen seurakuntaan kuuluneena suomalaisena kylänä.


title: Harmaala (Inkeri)

text: Kylän ohi kulkee Pietarin ja Ruutsian välinen asfaltoitu maantie. Sieltä on linja-autoyhteydet Lepäsiin, Lomonosoviin, Pietariin ja Sosnovyi Boriin. Harmaalassa on toimintansa lopettanut kalatehdas ja pieni huonekaluja valmistava yritys. Kylän länsi- ja itäpuolella on sotilasalue. Palveluihin kuuluvat lääkintäasema ja kauppa. Kesäasukkaiden määräksi arvioidaan yli 200 henkeä.


title: Harmaala (Inkeri)

text: Lähistöllä sijaitsevalle Patterilahdelle (ven. "buhta Batareinaja") on suunniteltu Surgutneftegaz-yhtiön öljysatamaa, mutta toistaiseksi sen rakentaminen ei ole edennyt vuonna 1997 muurattua peruskiveä pitemmälle.


title: Austevoll

text: Austevoll on kunta Hordalandin läänissä Norjassa. Austevollin kunta perustettiin 1. tammikuuta 1886, kun se erotettiin Sundin kunnasta. Tammikuussa 2013 tehdyn väestönlaskennan mukaan Austevollin kunnassa oli 4 838 asukasta.


title: Austrheim

text: Austrheim on kunta Hordalandin läänissä Norjassa. Austheimin kunta perustettiin 1. tammikuuta 1910, kun se erotettiin Lindåsin kunnasta. Fedjen kunta erotettiin Austrheimistä 1. tammikuuta 1947. Tammikuussa 2013 tehdyn väestönlaskennan mukaan Austrheimin kunnassa oli 2 833 asukasta.


title: Johann Baptist Allgaier

text: Johann Baptist Allgaier (1763 – 1823) oli saksalainen shakinpelaaja ja kirjailija. Hän syntyi katoliseen perheeseen Saksassa ja aikoi ruveta aikuisena katoliseksi munkiksi. Matkallaan Puolassa hän kuitenkin tutustui shakkiin ja jäi Wieniin asumaan. Hän ohjasi jonkin aikaa Turkkilaista ja alkoi opettamaan shakkia silloisen keisarin sukulaisille. Allgaier palveli Itävallan armeijassa vuodesta 1798 vuoteen 1816 asti ja ryhtyi sen jälkeen shakinpelaajaksi. Hän ansaitsi elantonsa pelaamalla shakkia rahasta ja antamalla oppitunteja. Hän kuoli turvotuksen seurauksena.


title: Johann Baptist Allgaier

text: Allgaierin merkittävimpiin töihin kuuluu "Neue theoretisch-praktische Anweisung zum Schachspiel" vuodelta 1795. Hän julkaisi uudistetut laitokset vuosina 1802, 1811 ja 1819; myös muita versioita julkaistiin hänen kuolemansa jälkeen. Teos sisältää paljon pelineuvoja ja useita avausmuunnelmia tarkoilla analyyseillä.


title: Annamoisio

text: Annamoisio () on taajama ja maalaiskunta Leningradin alueen Lomonosovin piirissä Venäjällä. Taajamassa on asukkaita 3 300 (vuonna 2002) ja kunnassa 6 700 henkeä (vuonna 2006).


title: Annamoisio

text: Annamoision kunta sijaitsee Länsi-Inkerin ylängön pohjoisreunalla ja rajoittuu lännessä Pietarin kaupungin alueeseen.


title: Annamoisio

text: Kunnan hallinnollinen keskus on Annamoision taajama. Lisäksi siihen kuuluvat seuraavat asutuskeskukset: kylät Alakylä (), Hiekka (), Innala (), Kapriola (), Kemppilä (), Kuttusi (), Lesopitomnik (), Pihilä (), Rappula (), Ryömi (), Tammikko (), Timola eli Uusikylä () sekä Somerokankaan () taajama.


title: Annamoisio

text: Ennen toista maailmansotaa seudulla asui enimmäkseen inkerinsuomalaisia, eräissä kylissä oli myös ortodoksisia inkerikkoja ja venäläisiä. Luterilaiset kuuluivat Hietamäen seurakuntaan. Monet kylät hävisivät sodan aikaisten väestönsiirtojen seurauksena.


title: Annamoisio

text: Seudun pääelinkeino on maatalous. Suurimmat maatalousyritykset ovat ZAO Pobeda Annamoisiossa ja ZAO Agrostar Somerokankaalla.


title: Annamoisio

text: Nähtävyyksiä ovat ortodoksinen Kaikkien pyhien kirkko ja Šungunovin kartano Kuttusissa sekä apostoli Johanneksen kirkko Annamoisiossa.


title: Annamoisio

text: Kunnan päämies on Mihail Bondarenko, kunnanhallinnon päämies Sergei Boldin.


title: Bømlo

text: Bømlo on Hordalandin läänissä Norjassa sijaitseva kunta, joka koostuu noin tuhannesta saaresta, joista suurimmat ovat Bømlo (171 km²), Goddo (16 km²) ja Moster (12 km²).


title: Bømlo

text: Bømlon kunta perustettiin 1. heinäkuuta 1916, kun Finnåsin kunta jaettiin kolmeksi kunnaksi; Bømloksi, Bremnesiksi ja Mosteriksi. Bremnes ja Moster yhdistettiin Bømloon 1. tammikuuta 1963. Tammikuussa 2013 tehdyn väestönlaskennan mukaan kunnassa oli 11 638 asukasta.


title: Lentävä sirkus

text: Lentävä sirkus voi tarkoittaa seuraavia:


title: Villasi

text: Villasi () on kylä ja maalaiskunta Leningradin alueen Lomonosovin piirissä Venäjällä. Kylässä on asukkaita 3 100 (vuonna 2002) ja kunnassa 5 500 henkeä (vuonna 2006).


title: Villasi

text: Kunta sijaitsee piirin länsosassa ja rajoittuu Pietarin kaupungin alueeseen. Villasin kylä sijaitsee Tuutarinjärven lounaisrannalla. Sen läpi kulkee Kraasselan, Hatsinan ja Pauluskoin välinen maantie. Kylästä on linja-autoyhteys Pietariin, Hatsinaan, Taaitsaan ja Lomonosoviin. Kilometrin päässä pohjoiseen on Možaiskajan rautatiepysäkki Pietari–Hatsina-radalla.


title: Villasi

text: Villasin kunta on perustettu vuonna 2006 ja se käsittää entisen Hovinkylän () volostin. Kunnan hallinnollinen keskus on Villasin kylä. Lisäksi siihen kuuluvat seuraavat kylät: Aropakkasi (), Järveläisi eli Pieni-Karhila (), Kavelahti (), Kotsala eli Muriala (), Myrälä (), Peräkylä (), Pikkola (), Raskela (), Rötsälä (), Saarela eli Karvala (), Saksala (), Vauhkola eli Variksela ().


title: Villasi

text: Ennen toista maailmansotaa seudulla asui enimmäkseen inkerinsuomalaisia, eräissä kylissä oli myös ortodoksisia inkerikkoja. Luterilaiset kuuluivat Tuutarin ja Skuoritsan seurakuntiin. Monet kylät hävisivät sodan aikaisten väestönsiirtojen seurauksena.


title: Villasi

text: Villasin kunnassa Volhonskin maantien varrella sijaitsee Rötsänsillan teollisuusalue. Aiemmin paikalla olivat Koirovan kylät. Alueella toimivat mm. savuketehdas Philip Morris Ižora, Kraft Foodsin kahvipakkaamo ja Ahlersin logistiikkakeskus. YIT:n venäläinen tytäryhtiö YIT Lentek rakentaa sinne 96 hehtaarin teollisuuspuistoa, johon tulee mm. Atrian lihanjalostuslaitos ja Evlin logistiikkakeskus.


title: Villasi

text: Rötsälän kylän lähellä on laskettelukeskus Tuutari-park. Järveläisin kylässä toimii maatalousyritys Nagornyi. Villasin nähtävyyksiä on erikoiseen pseudovenäläiseen tyyliin rakennettu majatalo.


title: Villasi

text: Kunnan päämies on Andrei Šaronov, kunnanhallinnon päämies Aleksandr Glinin.


title: Eidfjord

text: Eidfjord on kunta Hordalandin läänissä Norjassa. Eidfjordin kunta perustettiin 1. toukokuuta 1891, kun se erotettiin Ulvikin kunnasta. Eidfjordin ja Ullensvangin kunnat yhdistettiin 1. tammikuuta 1964 ja erotettiin jälleen omiksi kunnikseen 1. tammikuuta 1977. Tammikuussa 2013 tehdyn väestönlaskennan mukaan Eidfjordin kunnassa oli 952 asukasta.


title: Sara Carrigan

text: Sara Carrigan OAM (s. 7. syyskuuta 1980 Gunnedah, Uusi Etelä-Wales) on entinen australialainen maantiepyöräilijä.


title: Sara Carrigan

text: Carriganin suurin saavutus on olympiakulta maantieajosta Ateenan olympialaisista. Hänet on valittu Australian vuoden naispyöräilijäksi vuosina 2002 ja 2003.


title: Sara Carrigan

text: Kaudella 2006 Carrigan saavutti pronssia Kansainyhteisön kisojen maantieaika-ajossa.


title: Sara Carrigan

text: Carrigan ilmoitti joulukuussa 2008 lopettavansa uransa.


title: Ropsunhovi

text: Ropsunhovi () on taajama ja maalaiskunta Leningradin alueen Lomonosovin piirissä Venäjällä. Taajamassa on asukkaita noin 800 henkeä. Ropsu on myös taajaman vieressä sijaitseva kylä, venäläiseltä nimeltään "Mihailovskaja" () sekä entinen luterilainen seurakunta Inkerissä.


title: Ropsunhovi

text: Ropsunhovi sijaitsee 49 kilometriä Pietarista lounaaseen Länsi-Inkerin ylängön Ropsun harjanteilla 120–130 metriä merenpinnan yläpuolella. Sen kautta kulkevat Kuippinan ja Strelnan sekä Paastonkylän ja Kraasselan väliset maantiet. Taajaman läpi virtaa Nuolijoki.


title: Ropsunhovi

text: Ropsun kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Nimi perustuu muinaisvenäläiseen henkilönimeen "Hrapša" (). 1600-luvulla paikalla oli ruotsalainen aateliskartano. 1700-luvun alussa seudun lähteiden vettä alettiin ohjata Pietarhovin suihkulähteisiin. Eräiden lähteiden vettä käytettiin parannustarkoituksiin. Vuonna 1714 Pietari I lahjoitti rakentamansa kartanon ruhtinas Fjodor Romodanovskille. Myöhemmin se muutettiin keisarin residenssiksi. 1700-luvun puolivälissä rakennettiin arkkitehti Bartolomeo Rastrellin suunnittelema barokkityylinen palatsi ja sitä ympäröivä maisemapuisto. Vuonna 1762 Ropsunhovissa murhattiin Pietari III. Katariina II lahjoitti palatsin suosikilleen kreivi Grigori Orloville. 1800-luvun lopulla palatsi muutettiin klassismin mukaiseksi. Vuonna 1801 palatsi siirtyi Paavali I:n omistukseen ja se toimi tsaariperheen lomanviettopaikkana aina Venäjän vallankumoukseen saakka.


title: Ropsunhovi

text: Nykyään rappeutunut Ropsunhovin palatsi on yksi Unescon maailmanperintökohteista. Taajamassa on raunioitunut ortodoksinen Jumalansynnyttäjän ilmestyksen kirkko, joka on alun perin rakennettu luterilaiseksi kirkoksi 1600-luvun puolivälissä. Vuosina 1787–89 rakennetussa Ropsun paperitehtaassa on kalankasvatuksen tutkimuslaitoksen kokeiluasema. Kaksi kilometriä Ropsunhovista pohjoiseen sijaitsee suuri puutarha-alue "Novaja Ropša".


title: Ropsunhovi

text: Ropsu-niminen kylä on myös Leningradin alueen Jaaman piirin Narvusin kunnassa.


title: Luettelo valtioista, joiden pääkaupunki ei ole valtion suurin kaupunki

text: Tämä on luettelo valtioista, joiden pääkaupunki ei ole asukasluvultaan valtion suurin kaupunki. Väkiluvun kohdalla on otettu myös esikaupunkialueet mukaan.


title: Jorge Fernández

text: Jorge Fernández Madinabeitia (s. 8. elokuuta 1972 Arrasate, Guipúzcoan maakunta, Espanja) on espanjalainen malli, juontaja ja näyttelijä.


title: Jorge Fernández

text: Ennen nykyistä uraansa Fernández työskenteli liikunnanopettajana. Hän myös pelasi koripalloa ammattilaisena, mutta pääsarjaura rajoittui yhteen otteluun Saski Baskonian paidassa kaudella 1997–1998.


title: Jorge Fernández

text: Fernández valittiin Mister Espanjaksi vuonna 1999. Seuraavana vuonna kilpailua ei pidetty, joten hän on ainoa henkilö, joka on pitänyt titteliä kaksi vuotta peräkkäin. Valintansa jälkeen Fernández aloitti televisiotyöt sekä näyttelijänä että juontajana. Hän näytteli muun muassa "Serranon perheessä" Candelan veljeä Andrésia sarjan ensimmäisellä tuotantokaudella. Viimeksi hän on juontanut ohjelmia "La ruleta de la suerte" (Espanjan versio "Onnenpyörästä") ja "Esta casa era una ruina" ("Hurja remontti").


title: Allumwandlung

text: Allumwandlung (AUW) on saksankielinen shakkitermi, joka kuvaa shakkitehtävää, jossa korotetaan sotilas eri ratkaisussa aina eri upseeriksi. Sotilas korotetaan siis tilanteesta riippuen ratsuksi, lähetiksi, torniksi tai kuningattareksi. Joskus korotettava sotilas on joka kerralla sama, mutta joskus voidaan korottaa eri sotilaita.


title: Allumwandlung

text: Diagrammin tehtävässä valkean tarkoituksena on matittaa kolmessa siirrossa. Oikea alkusiirto on 1.f7!. Mustan vastauksesta riippuen valkea korottaa aina eri upseeriksi.


title: One Step Further

text: One Step Further on suomalaisen Francine-yhtyeen yhdeksäs studioalbumi. Se julkaistiin 3. syyskuuta 2008.


title: One Step Further

text: Albumi nousi Suomen virallisen listan sijalle 21.


title: Sytyke (yhdistys)

text: Sytyke ry yhdistää suomalaiset ohjelmistokehityksen ammattilaiset liiketoiminnasta teknisiin asiantuntijoihin. Yhdistyksen muodostavat erikoisalueisiin keskittyvät osaamisyhteisöt, joiden jäsenet välittävät toisilleen omien alojensa syvällisintä tietoa ja tuoreimpia trendejä. 30-vuotiaan yhdistyksen juuret ovat systeemityössä (joka ei ole sama asia kuin englannin "systems engineering"). Termillä tarkoitetaan organisaatioiden yksilöllisten tarpeiden analysointiin perustuvaa tietojärjestelmien suunnittelu- ja kehitystyötä, joka tähtää automatisoitavaksi soveltuvien prosessien toteuttamiseen ohjelmistojen avulla.


title: Sytyke (yhdistys)

text: Tällä hetkellä Sytyke ry:ssä toimii kymmenen osaamisyhteisöä, jotka keskittyvät ohjelmistoliiketoimintaan, ketterään kehitykseen, käytettävyyteen, mallinnukseen, projektitoimintaan, relaatiotietokantoihin, suorituskykyyn, palveluarkkitehtuuriin (SOA), testaukseen ja kokonaisarkkitehtuuriin. Osaamisyhteisöjen tavoitteena on auttaa jäseniään kehittymään yhä vahvemmiksi omien alojensa ammattilaisiksi mm. korkeatasoisten seminaaritilaisuuksien sekä yhdistyksen lehdessä julkaistavien asiantuntija-artikkelien kautta.


title: Sytyke (yhdistys)

text: Sytyke ry on Tieto- ja viestintätekniikan ammattilaiset ry:n (TIVIA) suurin valtakunnallinen teemayhdistys, jolla oli vuoden 2014 lopussa 1 086 henkilöjäsentä ja 20 yhteisöjäsentä. Sytyke ry toimii yhteistyössä Tivian alueyhdistysten kanssa tarjoamalla niille jäsenkuntansa asiantuntemusta erikoisaloja käsittelevien tilaisuuksien suunnitteluun ja toteutukseen.


title: Sytyke (yhdistys)

text: Sytyke julkaisee neljä kertaa vuodessa ilmestyvää Sytyke-lehteä (vanha nimi oli Systeemityö), joka on ilmestynyt vuodesta 1988.


title: Sytyke (yhdistys)

text:
80- ja 90-luvuilla yhdistys tuotti useita raportteja, joissa työryhmät kirjoittivat suomeksi uusista systeemityön aiheista. Raportit julkaisi Tietotekniikan liitto ry ja kustansi Suomen Atk-kustannus Oy.
Vuonna 2013 Sytyke tuotti kirjapyrähdys-tekniikalla kirjan 398 vuotta ketteriä kokemuksia, joka kerää suomalaisten ketterien työmenetelmien konkareiden kokemuksia yksiin kansiin.


title: Kesäparalympialaiset 1992

text: Kesäparalympialaiset 1992 järjestettiin Barcelonassa, Espanjassa.


title: Kesäparalympialaiset 1992

text: Saman vuoden olympialaisten järjestelykomitea pelkäsi, että paralympialajien suuri määrä vähentäisi olympialaisten uskottavuutta, ja määräsi erittäin tiukat säännöt paralympiaurheilijoille. Tämä aiheutti pienoisen skandaalin, mutta samalla se yksinkertaisti ja auttoi nostamaan kisojen tasoa. 83 maasta kisoihin osallistui 2 999 kilpailijaa, heistä 2 301 oli miehiä ja 700 naisia. He kilpailivat 15 eri lajissa.


title: Kesäparalympialaiset 1992

text: Kisojen avajaistilaisuuteen 3. syyskuuta osallistui KOK:n silloinen puheenjohtaja Juan Antonio Samaranch sekä Espanjan kuningas Juan Carlos ja kuningatar Sofía sekä Barcelonan pormestari Pasquel Maragall. Päätösseremonia järjestettiin 14. syyskuuta.


title: Kesäparalympialaiset 1992

text: Barcelonan olympiakisojen järjestäjät pienensivät mitallitapahtumien määrää huomattavasti edellisiin kisoihin verrattuna, koska he pelkäsivät niiden vähentävän olympialaisten uskottavuutta.


title: Kesäparalympialaiset 1992

text: Heti kisojen jälkeen järjestettiin Madridissa omat kisat älyllisesti vammaisille. Näihin kisoihin osallistui 1 400 urheilijaa 74 maasta.


title: Oleksandr Petriv

text: Oleksandr Petriv (, s. 13. elokuuta 1974 Lviv) on ukrainalainen pistooliampuja ja olympiavoittaja.


title: Oleksandr Petriv

text: Petriv on saavuttanut olympialaisissa Pekingissä 2008 kultaa 25 metrin olympiapistoolissa uudella finaali olympiaennätyksellä 780,2 (580+200,2). Lisäksi hän on saavuttanut MM-kilpailuissa joukkuepronssia Lahdessa 2002 25 metrin isopistoolissa ja Zagrebissa 2006 25 metrin vakiopistoolissa.


title: Ptychopteromorpha

text: Ptychopteromorpha on pieni sääskiin kuuluva osalahko. On esitetty epäilyjä, että se ei välttämättä ole monofyleettinen eli ryhmä joka sisältää yhteisen esi-isän ja kaikki sen jälkeläislajit.


title: Ptychopteromorpha

text: "Ptychopteromorpha" kattaa vain kaksi heimoa, joiden kaikki lajit ovat ohutvartaloisia ja pitkäjalkaisia hyönteisiä. Ulkonäöltään heimot muistuttavat paljon toisiaan. Huomattavan vaaksiaismaisesta ulkonäöstään huolimatta "Ptychopteromorpha" on lähempänä hyttysiä.


title: Ptychopteromorpha

text: Toukat elävät vesistöissä ja hengittävät pitkän hengitysputken kautta tai kosteassa maaperässä. Toukat elävät syömällä kariketta. Aikuiset sääsket viihtyvät soilla ja muissa kosteissa ympäristöissä.


title: Donots

text: The Donots on saksalainen punk rock -yhtye, joka perustettiin vuonna 1993 Ibbenbürenissä.


title: Donots

text: Alun perin yhtyeen nimeksi piti tulla The Donuts, mutta nykyiseen muotoonsa se päätyi basistin kirjoittaessa nimen vahingossa väärin.


title: Shakkisokeus

text: Shakkisokeus () on leikkimielinen termi, jota käytetään, kun pelaaja ei näe ilmiselviä siirtoja pelatessaan shakkia, vaan tekee ilmiselvän huonoja siirtoja. Jo Siegbert Tarrasch, joka oli tohtori, käytti tilanteesta lääketieteellistä termiä "amaurosis schacchistica". Hän kuvaili shakkisokeutta vakavaksi ja mahdollisesti tarttuvaksi taudiksi, johon ei ole selvää parannuskeinoa.


title: Alessandro Lambruschini

text: Alessandro Lambruschini (s. 7. tammikuuta 1965 Fucecchio, Italia) on italialainen entinen kestävyysjuoksija, jonka päälaji oli 3 000 metrin estejuoksu. Hänen merkittävin arvokisavoittonsa on Euroopan-mestaruus Helsingistä 1994. Hän saavutti EM-kilpailuissa myös yhden hopean ja pronssin, MM-kilpailuissa pronssin sekä olympiapronssia.


title: Alessandro Lambruschini

text: Lambruschini voitti 3 000 metrin estejuoksussa Italian mestaruuden ennätykselliset kuusi kertaa vuosina 1986, 1987, 1990, 1992, 1994 ja 1996.


title: Tim Harden

text:
Tim Harden (s. 27. tammikuuta 1974) on yhdysvaltalainen entinen pikajuoksija joka juoksi pääsääntöisesti 100 metrin juoksussa.
Hänen paras saavutuksensa on hopeamitali Atlantan kesäolympialaisissa 1996, jonka hän voitti 4x100 metrin viestijuoksussa yhdessä joukkuetovereidensa Jon Drummondin, Michael Marshin ja Dennis Mitchellin kanssa.
Harden on juossut 60 metriä aikaan 6,43 sekuntia, jolla hän on kaikkien aikojen tilastossa sijalla 3.